5 нафар ўзбекистонликнинг ўлимига сабаб бўлган...\n22.01.2019 15:06 0 264\n2018 йилнинг 17 ноябрида Саратов-Ершов-Озинки автойўлида Қозоғистон чегараси яқинида йўловчи автобуси юк поезди билан тўқнашган эди. ЙТҲ оқибатида беш киши - икки аёл ва уч нафар эркак ҳалок бўлган, автобус ҳайдовчиси ва унинг ёрдамчиси жароҳатланган. Ҳалок бўлганларнинг барчаси Ўзбекистон фуқаролари бўлганди.\n«Saratovnews»нинг маълум қилишича, йўл ҳаракати қоидаларини бузиб, юк поездига урилган автобус ҳайдовчисига нисбатан жиноий иш очилган.\nҲодисада айбланган автобус ҳайдовчиси светофорнинг тақиқ белгисига қарамай, темирйўлга чиқиб кетган ва поезд билан тўқнашиб кетган.\nХориж 08/09, 19:27\nЎргимчак ғалати транспорт ҳодисасига сабаб бўлди\nҲуқуқ 28/08, 12:18\nБир неча кишининг ўлимига сабабчи бўлган ҳайдовчига ҳукм ўқилди


Фарғонада қотил компьютернинг IP рақами орқали топилди\n17 апрел 2021, Тошкент вақти: 14:24\n“Одно” ва “Фейсбук”дан севги излаб чув тушаётганлар кўпаймоқда. Ўқув йили бошида мактаб формаси баҳоси ошиб кетди. “Миллион” гуруҳи бешармликда айбланди. Жорий ҳафта Ўзбекистонда матбуот шу каби воқеалар ҳақида ёзди.\n“Олий ўқув юртларида йиллик шартнома пули 8 миллион сўмдан ошди”\n2014 йилнинг 1 сентябридан Ўзбекистондаги олий ўқув юртларида ўқиш учун бир йиллик шартнома пули қиймати ўзгаради (“Адолат кўзгуси”, 14 август).\nМолия вазирлиги тасдиқлаган янги тартибга кўра, бакалавриат таълим йўналишлари бўйича контракт миқдори 5 050 000 сўмдан 7 450 000 сўмгача этиб белгиланди.\nОлий ўқув юртларида иккинчи таълим ва магистратура бўйича шартнома миқдори 5 480 000 сўмдан 8 190 000 сўмгача этиб белгиланган.\n“Фарғонада қотил компьютернинг IP рақами орқали топилди”\nФарғона вилояти Қиргули туманидаги 24-умумтаълим мактаби қоровулини ўлдириб кетган босқинчи замонавий технологиялар ёрдамида топилди (“Ҳуқуқ”, 14 август).\nФарғона шаҳрида яшовчи 25 ёшли Виталий Медведев қоровулни ўлдириб, мактабга қарашли компютер процессорини ўғрилаб кетган. Ўғирланган процессор Германияда ишлаб чиқарилган бўлиб, мактабга Осиё тараққиёт банки томонидан совға қилинган.\nШундан кейин тергов органи процессорнинг хос рақами – IP рақамини аниқлаб, бу борада маҳаллий провайдерларга маълумот юборган.\nМедведев ушбу процессор орқали интернетга улангач, IP рақам орқали унинг манзили аниқланган ва қотиллик фош этилган.\n“Одно” ва “Фейсбук”дан севги излаб чув тушаётганлар кўпаймоқда”\nЎзбекистонда “Одноклассики”, “Фейсбук” каби ижтимоий тармоқлар орқали ўз севгисини излаб, охир-оқибат талончи ва қаллоблар қўлига тушиб қолаётган фуқаролар кўпаймоқда (“Даракчи”, 14 август).\nЖиззах шаҳар прокурорининг катта ёрдамчиси Гулнора Ҳамроевага кўра, Тошкентда яшовчи исми ошкор этилмаган қиз “Одноклассики” тармоғида жиззахлик оилали эркак билан танишади. Қизнинг онаси Тошкент ва Жиззахда ресторанларга эга бадавлат аёл эканини билиб олган эркак уни ширин сўзлар билан алдаб ўзига ром этади.\nПировардида эркак қизни алдаб 31 миллион сўмдан ошиқ пул ва тилла тақинчоқларини тортиб олади. Жиззах шаҳар прокурори катта ёрдамчиси Г.Ҳамроева виртуал ошиқлардан эҳтиёт бўлишга чақирган.\n“Ўқув йили бошида мактаб формаси баҳоси ошиб кетди”\nОта-оналар ўқувчи фарзандларини янги ўқув йилига тайёрлаётган шу кунларда Тошкент бозорларида мактаб формаси баҳоси ошиб кетди (“Новий век”, 14 август).\nМасалан, Ўрикзор бозорида камтарона мактаб формалари қизлар учун 70 минг, болалар учун 140 минг сўмгача сотилмоқда. Миробод туманидаги “Puledro” дўконида эса мактаб формалари 600 минг сўмгача, оёқ кийимлар эса 500 минг сўмдан қимматга пулланмоқда.\nЎқув йили арафасида ўқув қуроллари баҳоси ҳам кўтарилан. Масалан, 48 варақли дафтарлар 600-1000 cўм, 98 варақли дафтарлар эса 4-6 минг сўм атрофида баҳоланмоқда.\nГазета ҳисоб-китобига кўра, битта ўқувчини камтарона тарзда мактабга ҳозирлаш 500 минг сўмга тушади.\n“Сирдарёда 9 киши куйдиргига чалинган аниқланди”\nЎзбекистонда ҳаво ҳарорати кўтарилгани туфайли куйдирги касаллиги ўчоқлари фаоллашди (“Оила даврасида”, 14 август).\nОқибатда Сирдарё вилоятида аҳоли орасида куйдиргининг тери шакли билан касалланиш ҳолати қайд этилди. Айтилишича, Ховос туманида 9 нафар фуқарога куйдирга ташхиси қўйилган.\nБу асосан ветеринар кўригисиз уй ҳайвонларини сўйиш туфайли юзага келган. Юзага келган вазият туфайли санитария-эпидемиология назорати кучайтирилган, қорамоллар куйдиргига қарши эмланган.\nАниқлик киритилишича, куйдирги, одатда, касалланган ҳайвон гўштини нимталашда вирус тананинг тирналган, кесилган жойларига тушиши оқибатида юқади.\n“100 дан ошиқ шикоятчи фуқаро туҳмат учун жазоланди”\nЖорий йилнинг олти ойида прокуратура органларига шикоят ёзган ва даъволари исботланмаган 85 нафар фуқаро туҳмат қилишда айбланиб маъмурий жазога тортилди (“Диёнат”, 14 август).\nБош прокуратура Фуқаролар мурожаатлари ва хатлар бўлими прокурори Миршод Бобоевга кўра, шикоят ёзиб, бировларнинг устидан туҳмат қилишни касб қилиб олган 21 нафар шахсга нисбатан жиноят иши қўзғатилган. Масалан, фуқаро Г.Абдураҳимованинг Поп туман тиббиёт бирлашмаси бошлиғи пора олаётгани ҳақидаги мурожаати текширув чоғи тасдиқланмагани сабабли аризачига нисбатан Жиноят кодексининг 139-моддаси бўйича иш қўзғатилган.\n“Миллион” гуруҳи “Истиқлол” саройини “масскультура”нинг бемаза аталаси билан булғади ”\nЁшлар орасида тобора машҳур бўлиб бораётган “Миллион” гуруҳининг “Истиқлол” санъат саройидаги концерти кескин танқидга учради (“Ҳуррият”, 13 август).\nҲаққул Бек дея имзо чеккан муаллиф “Миллион” гуруҳи аъзоларининг бешарм қочиримлари, улар нутқидаги шева унсурларини, шунингдек, томошаларда бир жинслик жуфтликнинг чиққанини кескин қоралайди.\n“Муқаддас даргоҳни “масскультура”нинг суюқ ва бемаза аталаси билан булғашлари учун уларга ким изн берди?! Бу айниган томошаларнинг сценарийси қайси бадиий кенгаш кўригидан ўтиб тасдиқланди экан?! Бу ҳам майли, “Истиқлол” кошонасининг эшигини уларга ким очиб берди?!” деб ёзади Ҳаққул Бек.\nМуаллиф, шунингдек, ушбу томошада эл суйган, баъзи устоз санъаткорлар ҳам турмуш ўртоқлари билан бешарм қизиқчиларга жўр бўлиб, ишшайиб ўтирганини афсус билан қайд этади.


1 майдан бошлаб Ички қўшинлар Ички ишлар вазирлиги ихтиёрига қайтарилди « Ўзбекистон Халқ Ҳаракати\n1 майдан бошлаб Ички қўшинлар Ички ишлар вазирлиги ихтиёрига қайтарилди\n– Ички ишлар вазирлигининг ўз армияси бор эди. Ўша қўшинлар 2005 йилги Андижон воқеаларидан кейин МХХ раиси Иноятовнинг ташаббуси билан, Каримовнинг буйруғига биноан МХХга олиб берилган. Бу воқеа Андижон воқеаларидан 1 йил ўтиб, 2006 йилда содир бўлган, – деди Икром Ёқубов.\n– Агар бу хабар рост бўладиган бўлса, буни Шавкат Мирзиёевнинг МХХ раиси Рустам Иноятовга қарши катта бир ҳаракати, деб қабул қилиш мумкин. Чунки милиция собиқ ИИ вазири Зокиржон Алматов давридагидай қуролланган кучли қўшинларига эга бўлди. Бу ҳолатда милиция билан МХХ ўртасидаги кучлар нисбати тенглашди, дейиш мумкин.\nЖорий йил ёзида 73 ёшга тўладиган генерал-полковник Рустам ИноятовЎзбекистон Республикаси Миллий хавфсизлик хизматини 22 йилдан буён бошқариб келади.


28 ноябрь, 2020, 16:04\nБугун Беларусь Олий лигасида сўнгги, 30-тур ўйинлари бўлиб ўтмоқда. Ҳамюртимиз Жасур Яхшибоев фаолият олиб борадиган "Шахтёр" жамоаси ўз майдонида "Минск" клубини қабул қилмоқда.\nЯхшибоев одатдагидек учрашувни асосий таркибда бошлади. Солигорскликлар етакчисига айланган Жасур Яхшибоевда Беларусь чемпионлигига эришган ўзбек футболчиси сифатида тарихдан жой олиш учун жуда яхши имконият бор.\nБунинг учун “Шахтёр” биринчи навбатда ўз уйидаги учрашувда ғалаба қозониши керак. “Шахтёр” рақибни тиз чўктирган тақдирда пойтахтдан хабар кутади. Солигорскликлар мақсадига эришиши учун “Динамо-Минск”нинг ёрдами керак. Улар ўз майдонида чемпионат пешқадами БАТЭни тўхтатиб қолиши керак. Аслида “Шахтёр”ни ҳам “тахт”дан ағдарган мана шу “Динамо-Минск” бўлади. 26-турда бу жамоа Солигорскда кичик ҳисобда ғалаба қозонганидан кейин, БАТЭ мусобақа жадвалининг энг юқори поғонасида “Шахтёр”нинг ўрнини эгаллади.\nШахтер чемпион булди яхшибоев Белоруссии чемпиони


Тарихий шаҳарларга саёҳат\nПрезидентимизнинг 2018 йил 7 февралдаги “Ички туризмни жадал ривожлантиришни таъминлаш чора-тадбирлари тўғрисида”ги қарори ижроси юзасидан вилоятимиз аҳолисини мамлакатимизнинг маданий-тарихий мероси ҳамда табиат неъматларидан баҳраманд бўлишларига жиддий эътибор қаратилмоқда.\nБу борадаги изчил саъй-ҳаракатлар ҳамюртларимизнинг улуғ аждодларимиздан фахрланиш туйғусини кучайтириш ва ички туризмни ривожлантиришга муносиб ҳисса қўшишга хизмат қилиши билан аҳамиятлидир.\nЭзгу ташаббуслар доирасида ушбу жараёнда тадбиркорлик субъектлари ҳам фаоллик кўрсатиб, ички туризм ривожи ва салоҳиятини оширишга муносиб ҳисса қўшишмоқда. Бу борада “Ишонч кредит савдо” МЧЖ ҳамда туризм соҳасида катта тажрибага эга “Be Star” агентлиги ўртасида икки томонлама манфаатли ҳамкорлик йўлга қўйилган.\n“Ишонч билан саёҳат” акцияси доирасида биргина 2018 йилнинг 4 ойида 250 нафарга яқин иштирокчилар телевизор, музлатгич, кир ювиш машинаси, чангютгич ва смартфон каби турли қимматбаҳо совғаларни ютиб олишди,-дейди “Ишонч кредит савдо” МЧЖ раҳбари Маъруфжон Тошназаров. – Шунингдек, 21 нафар қатнашчига акциянинг супер ютуғи бўлган Тошкент, Бухоро ва Самарқанд шаҳарларига бепул саёҳат чиптаси насиб этди. Саёҳат давомида Тошкент шаҳри, Бухоро ва Самарқанддаги тарихий обидалар ҳамда зиёратгоҳлар, мустақиллик йилларида бунёд этилган муҳташам иншоотлар, диққатга сазовор масканларни томоша қилиш имконияти яратилди.\nАйни кунларда “Ёзни ишонч билан кутиб олинг” акцияси давом этаяпти. Шу йилнинг 15 майидан – 15 сентябригача “Ишонч” кредит савдо марказларидан кондиционер ва совутгич харид қилган мижозлар акцияда иштирок этиши ва кўплаб ютуқларни қўлга киритиши мумкин.\n« Донор қони – беморга малҳам\nОлий ўқув юртларига қабул – янги сифат босқичида »


Коронавируснинг ўпкага таъсирини камайтириш йўллари маълум...\nCOVID-19 ўпка ҳажмига таъсир кўрсатадими?\nҲа таъсир қилади. Яъни, агар беморда МСКТ (мультисписал компьютер томография)сида ўпкада маълум фоизда жароҳатланиш кузатилса, бу меъёрий ҳажмда ўпканинг шунча соҳаси фаолияти орқада қолаётганини билдиради.\nОдамлар билан мулоқотни чеклаган инсонларга юқмаслиги мумкин.\nЛекин вақт ўтиб, ҳар бир инсон ҳаёти давомида бу инфекция билан барибир тўқнашади ва шу даврда короновируснинг касаллик чақириш қобилияти камайган бўлса енгил кечиради.\nҲавонинг зарарланиши пневмония билан касалланган беморлар соғайишига қанчалик ҳалақит қилади?\nБемор алоҳида ётган хона ҳавосини тез-тез шамоллатиб туриш зарур, кун давомида 5-6 марта;\nҳар куни хонани намли тозалаш мақсадга мувофиқ;\nбеморга тинчлик, хотиржамлик, тоза ҳаволи шароитни яратиб бериш лозим;\nовқатланиш рациони тўлақонли бўлиши керак.\nИнгаляция ёрдам берадими?\nИнгаляция турли йўтал шаклларида балғамни юмшатиш ва дренажлашлашда ёки бронхоспазмларда спазмни йўқотишда турли дори-дармонларни қўллаш билан тавсия этилади.\nКоронавирус билан касалланишда балғамсиз, қуруқ йўтал кузатилади.\nШундай экан, касаллик босқичини ҳисобга олган ҳолда, ингаляцияни қўллаш қатъий шифокор тавсияси ва назорати остида тавсия этилади.


Дунёнинг энг чуқур жойлари ҳақида маълумотлар » Шерлар, туш табири, Афоризмлар, Маноли сузлар 2020 - Vatanda.CoM\nVatanda.Com » Кизикарли маълумотлар » Дунёнинг энг чуқур жойлари ҳақида маълумотлар\nДунёнинг энг чуқур жойлари ҳақида маълумотлар\nЕрнинг энг чуқур жойи қаерда? Бу ернинг марказидан жуда узоқдами? Агар сиз Эверестни ўша чуқур ерга қўйсангиз, у Ер юзасидан кўтарилармикин? Бугун биз дунёдаги энг чуқур жойлар, тешиклар, қудуқлар, ғорлар, табиий ва инсон қўли билан яратилган маконлар ҳақида суҳбатлашамиз.\nИталиядаги "Терме Миллепини" меҳмонхонаси шўнғишни ҳуш кўрувчи ғаввослар учун 40 метр чуқурликдаги туннел қазиш орқали ушбу жасурлик стратегиясини тақдим этади. Бу Й-40 бассейнидир. Й-40 чуқур ҳавзасининг энг қизиқарли жиҳати шундаки, у термал сув билан тўлдирилган ва ундаги ҳарорат 33 даражага тенг.\nКиевдаги “Арсеналная” метро бекатининг Крисчатик ва Днепр стантсиялари орасидаги Святошинский-Броварская линияси чуқурлиги. Бу дунёдаги энг чуқур метро стантсиясидир.\nҲа, бундай чуқурликка дарахтнинг илдизлари кириб бориши мумкин. Энг чуқур илдизга эга дарахт - Жанубий Африка, Оҳригстад яқинидаги Эчо ғорларида ўсадиган ёввойи фикусдир. Унинг илдизлари деярли 122 метр чуқурликка кириб боради.\n230 метр чуқурлик\nДунёдаги энг чуқур дарё Марказий Африкадаги – Конго дарёсидир.\nБу Япониядаги 53,85 км узунликдаги туннел. Туннел денгиз тубидан 100 метр пастликда, тахминан 240 метр чуқурликда ва дунёдаги иккинчи энг узун (Готтҳард базаси туннелидан кейинги) туннелдир.\nНорвегиянинг Море ог Румсдал провинциясида жойлашган Аиксунд йўл туннели Аиксунд ва Рянес шаҳарларини боғлайди. Қурилиш 2003 йилда бошланган, очилиш маросими 2008 йил 17 февралда, тўлақонли ҳаракат билан 2008 йил 23 февралда очилган. Узунлиги 7765 м бўлган туннел денгиз сатҳидан 287 м чуқурликка тушади ва у дунёдаги энг чуқур туннел ҳисобланади. Йўлнинг қиялиги 9,6% га етади.\nАнглиянинг Wоодингдеан Шарқий шаҳрида жойлашган ҳудудда 1858-1862 йиллар оралиғида қўлда қазилган дунёдаги энг чуқур қудуқ жойлашган. Қудуқнинг чуқурлиги роппа роса 392 метрни ташкил қилади.\nСуратда ердаги энг катта қазилган чуқурликни кўрябсиз. Юта штатидаги Бингҳам канёни карери дунёдаги энг катта техноген (қазилган) тузилмалардан биридир. 100 йилдан сўнг, чуқурлиги 970 метр ва кенглиги 4 км бўлган катта кратер ҳосил бўлди. Бундай ноёб канён 1966 йилда Миллий тарихий жой сифатида рўйхатга олинган.\nБурж Халифа, дунёдаги энг баланд бино, баландлиги 828 метр, у ушбу карерга тўлиқ жойлашади. У нафақат мос келади, балки унинг "тожидан" 140 метрдан кўпроқ жой ҳам қолади.


Хитой: 33 нафар фирибгар «шифокор» 14...\n22.10.2019 12:11 0 1689\nЖами 33 киши ўзини шифокор қилиб кўрсатиб, Хитой фуқароларига телефон ёки интернет орқали соғлиқни сақлаш маҳсулотларини сотганлиги учун 14 йилга қамоқ жазосига ҳукм қилинди. Бу ҳақда «Синьхуа» агентлигига таяниб «Regnum» хабар берди.\nЧунцин шаҳар суди маълумотига кўра, айбланувчилар Хитой шаҳарларида соғлиқни сақлаш соҳасида бир қатор компанияларга асос солиб, сотувчиларни ишга ёллашган. Улар эса ўзларини тиббиёт соҳаси экспертлари деб кўрсатиб, ўрта ва кекса ёшдаги кишиларга соғлиқни сақлаш маҳсулотларини қиммат нархларда сотишган.\n2014 — 2017 йилларда фирибгарлар жами 56,15 миллион юан (тахминан $7,9 миллион) пул ишлаб топишган. Айбланувчилар 3 йилдан 14 йилгача қамоқ жазоси ҳамда 10 мингдан 500 минггача юан миқдорида жарима тўлашга ҳукм қилинди.\nХитой соғлиқни сақлаш фирибгар


Бразилия 2014: Ягона Кубок учун кимлар кураш олиб боради? - BBC O'zbek\nШунча шов-шувлар билан кечган якуний босқич саралаш беллашувларию, Бош мураббийларининг сўнгги қарорлари ортидан, ва ниҳоят, яна саноқли кунлардан сўнг Бразилияда ягона кубок учун беллашувчи миллий терма жамоалар ва уларнинг якуний таркиби ҳам аён бўлди.\nЖаҳон биринчилиги старт олувчи 12 июнга қолмай, иштирокчи 32 давлатнинг байроқлари ҳам Бразилияни ясатиб улгурди.\nАммо миллий терма жамоаларнинг бу галги рўйхатига қаралса ҳам, сюрпризлар деярли йўқ.\nҒолиблик учун асосий даъвогарлар эса, дунёнинг исталган бурчагидаги каттаю кичик футбол ишқибозига бирдек таниш чеҳралар.\nАлбатта ғолиб чиқади, деб пул тикилаётган иккита миллий терма жамоадан биттаси мезбон Бразилия.\nЖамоа бу галги чемпионатда ўзларини 2002 йилда тўртинчи бор жаҳон чемпиони қилган янги Бош мураббийси Луиз Фелипе Сколари бошчилиги остида ва Неймардан тортиб, Оскар, Рамирес ва Виллиан каби анчайин ёш юлдузларига таяниб майдонга тушади.\nУстига устак, ўз уйингда тўп сурсанг, майдонинг ҳам ёрдам беради, деган гап бор.\nЯна мезбон давлатлиги иш бериб, "канарейкалар" ёки олтин жамоа бутунбошли саралаш босқич беллашувларидан ҳам “омон қолган”.\nЯъни, ортиқча тер тўпиб, чарчашига ҳожат қолмаган.\nФото муаллифлик ҳуқуқи All Sport\nАммо сўнгги Конфедерация Кубогида айнан Бразилияга 3:0 ҳисобида енгилганига қарамай, бу йил яна Испания жаҳон чемпиони бўлади, дегувчилар ҳам оз эмас.\nАмалдаги жаҳон ва Оврўпо чемпиони, яна сафларида Хави, Иньеста, Давид Вильялар каби кимсан “Барселона”ю “Реал” Мадрид каби дунёнинг энг олд клублари юлдузлари тўп суриб туришса...\nБу икковлондан кейин бу йил Жанубий Африкада бўлиб ўтган сўнгги жаҳон чемпионатида ўзларига Бош мураббийлик қилган ва “ХХ асрнинг энг зўр футболчиси” бўлган Диего Марадонасиз майдонга тушаётган эса-да, тўрт карра “Жаҳоннинг энг зўр ўйинчиси” Лионель Месси юлдузи бўлган Аргентина миллий терма жамоаси ҳам бор.\nСафларида бир-биридан сара футболчиларнинг янги авлоди тўп сураётган, сўнгги жаҳон чемпионатида бироз ғўрликлари панд бергани айтилган, аммо ўтган тўрт йил ичида пишиб етилгани башорат қилинаётган Олмониянинг ҳам бир четда қараб турмаслиги аниқ.\nШу кунларда ўтказаётган халқаро ўртоқлик учрашувларидаги ўйинига қараб, Италия бу гал бироз кучсиздекми, дегувчилар топилса-да, уларнинг керак пайтда ўз кучларини кўрсатиб қўйишга қанчалик қодир эканликлари ҳам футбол ишқибозларига яхши аён.\nЎтган галгисидек ўз қитъаларида бўлиб ўтмаётган эса-да, Бразилиядаги жаҳон чемпионати Африка давлатлари учун ҳам ўзларини кўрсатишнинг яхши имконияти бўлади.\nБир ёқдан Гана, бошқа тарафдан Камерун, Нигерия ва ФИФАнинг шу ойги рейтингида бутунбошли Африка қитъасида зўрларнинг зўрига айланиб олган Жазоир...\nАгар, мезбон бўлмаса, қанчалар кучсизлигидан 2010 йилги жаҳон чемпионатига умуман чиқа олмаслиги айтилган Жанубий Африка эса, бу гал телевизор экранларига қаноат қиладиган кўринади.\nЎтган галги биринчиликда дунё бўйлаб аксарият футбол ишқибозларининг эътиборини ўзига тортган Шимолий Корея миллий терма жамоаси ҳам бу йил кубок учун беллашувчи 32 миллий терма жамоа орасида йўқ.\nДевор-дармиён қўшнилари Жанубий Корея Бразилияда Япония, Эрон ва Австралия билан бирга Ўзбекистон ҳам мансуб бўлган Осиё қитъасини намоён этишади.\nАммо Ўзбекистон миллий терма жамоасининг бу йил ўз тарихида иккинчи бор жаҳон чемпионатига чиқишига бир баҳя қолган, аммо бу гал ҳам плей-офф босқичидан ортга қайтишга мажбур бўлганди.


Омад тасодифий ҳолатми 14-10-2021, 21:04 | Zamin.uz\n09:33 / 07.01.2019\nОмадни кўпчилик тасодифга йўяди. Кимнидир «омадли» аташ – шахснинг тинимсиз меҳнати ва иқтидорини тан олмаслик, холос, деб ҳисоблайди Ҳартфордриш университети ўқитувчиси, психология фанлари профессори Ричард Уайзман. У «ўз вақтида, керакли жойда пайдо бўлиш учун зарур қобилият»лар омадли инсонларда учрашини таъкидлайди.\nАммо бу инсонларнинг бошқалардан фарқли нимаси бор? Ҳамма гап «қобилият»дами?\nКалифорния университети социологи Кристина Картер бутун фаолияти давомида шу каби саволларга жавоб излаган. Бир неча йиллар аввал, у бахтли болаларни тарбиялашни истаган ота-оналар учун онлайн-курслар ташкил этганди. У миннатдорлик, ўзликни англаш ва бахт тушунчаларини қобилият сифатларига айлантириб, ўқувчиларига ўрагатолган. Кристина фаолияти давомида омад тушунчасига ҳам кўп дуч келади, ҳар сафар бу масалага у танқидий кўз билан қараган.\nКартер мана шу мавзуда кейинроқ, Ричард Уайзман ишлари билан танишади. Уайзман илгари кўзбўямачи бўлиб, пул топганди. Балки, касбда пайдо бўлган қизиқиш туфайли у психологияни танлагандир. Картер таърифи билан айтганда, у 90-йиллар сўнгида «такрорланмас» тажрибани амалга оширган. Ричард ўзини омадли ва омадсиз санаган кишиларни синовда иштирок этиш учун таклиф этган. Синов қуйидагича ўтказилди: йўлакда 20 доллар банкнот ётарди, ўзини омадли санаган шахслар пул дарров кўриб, уни чўнтакка солган. Омадсизлар эса бепарво ўтиб кетаверган.\nТажриба жуда жўн ва тушунарсиз кўриниши мумкин. Лекин Уайзман 1993 йилдан то 2003 йилгача ўтказган кичик тажрибаларидан хулоса ясаб, «Омад омиллари: 4 та асосий тамойил» китобини ёзди. Китобда келтирилган, Ричард ташкил қилган тажрибанинг мухтасар тарихи қуйидагича:\n«Кўнгилли иштирокчилардан газетадаги фотоларни санаб чиқиш сўралди. Ҳар саҳифанинг тенг ярмига эса катта-катта ҳарфлар билан эълон матни ёзилганди: «Ўқишни бас қилинг! Газетада суратлар сони 43та». Бошқа саҳифада эса «Санаманг. Эълон матнини ташкилотчиларга кўрсатинг ва 250 доллар ютиб олинг», деб ёзилганди. Ўзини омадсиз деб билган кимсалар суратларни санашда давом этаверди. Хулоса қилиш мумкинки, омадсизлик аслида эътиборсизлик билан чамбарчас боғлиқ».\nУайзман тажрибалардан пайдо бўлган хулосаларни амалиётга татбиқ этиб, «Омад мактаби»ни ташкил этди. У 4та асосий тамойилни ёзиб чиқди: омадга эришиш имкониятларини максимал ошириш, ички овозга қулоқ тутиш, бахтли онларни кутиш ва омадсизликдан фойда олиш. Уайзманнинг айтишича, мактаб ўқувчиларининг 80 фоизи бир ойдан сўнг ўзини омадлилар қаторида кўра бошлаган.\nОмадни ўргатиш мумкинми?\nСоциолог Картер омад тушунчасини қобилият сифатига айлантириб, уни болаларга ўргатишга ҳаракат қилди. У ғоясини ота-оналар орқали тарғиб этишга киришиб, ўқув стратегиясини тузган. Стратегия марказига янгиликларга очиқ бўлиш, дам ола билиш, ижтимоий мулоқотларни канда қилмаслик ва нотаниш кимса билан суҳбатдош бўлиш каби масалалар қўйилди. Келтирилган масалаларни боғлаб турувчи омил – ҳам жисмонан, ҳам руҳан очиқ бўлишга ишора қилади.\nОчиқ инсонлар элементар ҳодиса, майда деталларни пайқаб қолишга мойил бўлади. Улар эса омад сари етакловчи омиллардан бири ҳисобланади. Масалан, суҳбатлар орқали кўп билимга эга бўлади, у шунчаки билағон, омадли эмас. Лекин булар ҳар қачон асқотиши мумкин. Ёки муайян шароитда нимага эътибор қилиш кераклигини билади. Бу сифатлар кишини омадсизликдан узоқда бўлишини кафолатлайди.\n«Агар автомобилни сақлаш учун жой тополмаётган бўлсангиз, мана шу ҳолатдаги асабий бўлишингиз, эътиборсиз бўлишга йўл очади. Бу фанда исботланган эффект – бинокуляр кўриш имкониятини пасайтиради», – дейди у.\nОддий тилда талқин этганда, киши хатар ё муаммо пайдо бўлганда, барча кучни ушбу масалани ечишга қаратади. Ваҳоланки, атрофда мавжуд имкониятлар орқали масалага ечим топиш мумкинлиги, умуман ҳар қандай имкониятлар эътибордан четда қолади. Шунинг учун, Кристина болаларни нотаниш одамлар билан гаплашишга ўргатмоқчи бўлган. Негаки, ёш бола нотаниш киши қаршисида ўз қобиғига ўралиб, барча кучини нотаниш кимсадан беркинишга сарфлайди. Хуллас, омад шунчаки тасодиф билан тилга олинадиган ҳодиса эмас, инсон сифати ҳам бўлиши мумкин. Бунинг учун, эътибор керак.\nЯнгиликлар » Ҳаёт тарзи » Омад тасодифий ҳолатми?


Тейшейра миллий терма жамоада ўйнаш учун Хитой фуқаролигини олади\n6 июнь, 2019, 14:20 261\nХитойда 2 та легионер ўйнайди\n"Шахтёр" клубининг собиқ футболчиси Алекс Тейшейра тез орада Хитой фуқаролигини олади ва терма жамоа учун ўйнайди. Легионерларни маҳаллийлаштириш Марчелло Липпининг янги шартномасидаги асосий вазифалардан бири этиб белгиланган.\nАлекс Тейшейра Осиёдаги фаолиятигача "Васко да Гама" ва "Шахтёр" учун ўйнаган. 2016 йилда у Хитойга 50 миллион еврога сотилган.\nЛондоннинг "Арсенал" клуби тарбияланувчиси Нико Эннарис аллақачон Хитой фуқаролигини олди. Липпи аллақачон собиқ инглизни Хитой терма жамоасининг лагерига Филиппин (7 июнь) ва Тожикистон (11 июнь) жамоаларига қарши учрашувларга чақирди.


Ўзбекистонда эртага ҳам иссиқ об-ҳаво давом этадими? | Qalampir.uz\nБу қизиқ\t17 Январь 15:26 27651\nГидрометеорология хизмати маркази эртага, 18 январь куни Ўзбекистонда кутилаётган об-ҳаво ҳақида маълумот берди. Унга кўра, мамлакатда қиш учун нисбатан илиқ ҳаво кузатилади.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 3-5° илиқ, кундузи 13-15° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2° совуқ-3° илиқ, кундузи 5-10° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 13-18° илиқ бўлади.\nТошкент, Сирдарё, Самарқанд, Жиззах вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 13-18° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 1-6° илиқ, кундузи 17-22° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 9-14° илиқ бўлади.\nМарказ маълумотига кўра, 17-22 январда республиканинг тоғли ҳудудларида қор кўчиши хавфи сақланиб туради.\n16 Июнь 16:12 44298\n16 Июнь 01:05 27996\n16 Июнь 21:21 25178\n16 Июнь 15:32 24491\n16 Июнь 22:32 22678


Молдовада етиштирилган олма савдоси жуда суст • EastFruit\nБош саҳифа › Янгиликлар › Молдовада етиштирилган олма савдоси жуда суст\nМолдовада етиштирилган олма савдоси жуда суст\nМуаллиф: EastFruit 10 Авг 21 10 Авг 21 029\nEastFruit таҳлилчилари бир неча бор хабар берганидек, молдовалик боғбонлар 2020 йилги олма ҳосилини сота олишмади ва уни баҳорда ва ҳатто 2021 йилнинг ёз фасли бошида қайта ишлашга топширишга мажбур бўлишди. Ўтган йили ҳосил кескин камайганига қарамай вазият шундай тус олган.\nБироқ, ҳозир аҳвол янада мураккаблашган. Бозорда янги ҳосил олмалари пайдо бўлди, лекин унга энг паст нархда ҳам талаб йўқ. Зеро, Молдова бозори жуда кичик, Россия эса ҳар йили ўз олмасини етиштирмоқда ва унинг Молдова маҳсулотига талаби тобора камайиб бормоқда.\nКонстантин Палайчукнинг Оргеев тумани Булэешти қишлоғидаги 30 гектардан ортиқ майдонда олма боғи бор. У 500 тоннадан зиёд ҳосил йиғиб олишни мўлжалламоқда, деб хабар бермоқда publika.md.\nБироқ, сотиш масаласи муаммо – экспорт йўқ ва ички талаб анча паст. Боғбон бу йилги ҳосилни таъминлаш учун бир неча миллион лей сармоя киритганини айтмоқда. Бироқ, воситачилар олмани сотиб олишга шошилишмаяпти – маҳсулот икки тоннадан ортиқ харид қилинмаяпти.\nБу йил сармоянинг оз қисмини ҳам қайтариб олиш имконсиз эканига тадбиркорнинг ишончи комил. Мевани исроф қилмасликнинг ягона йўли – уни қайта ишлаш учун олма концентрати заводига топширишдир. Таклиф қилинаётган нарх – 1 лей 20 бан ($0,07).\nБироқ, EastFruit маълумотларига кўра, саноат олмаси учун ҳатто бундай нархга ҳам ишониб бўлмайди, чунки, олманинг кечки навлари ҳосилини йиғиб олиш бошлангач, бозорда таклиф кескин ошади. Бу йил бир қатор мамлакатлар, жумладан, Россия, Украина ва Сербияда олма ҳосили рекорд даражада йиғиб олиниши кутилмоқда. Молдовада ҳам олма ҳосили кескин ошиши мумкин.\nШу билан бирга, ҳатто сентябрь ойида ҳам, олманинг 2020 йилги ҳосили ҳануз Европа бозорида сотилмоқда, негаки, унинг захиралари Польша, Италия ва минтақанинг бошқа баъзи мамлакатларида ҳануз кўп ва маҳсулотга талаб жуда паст.\nМолдовада 52 минг гектар олма боғи мавжуд ва йиллик ҳосил 500 минг тоннага яқиндир. Бироқ, бу мамлакатда, Украина ва Сербиядан фарқли ўлароқ, асосан, собиқ иттифоқ республикалари ташқарисида сотилиши қийин бўлган олма етиштирилади. Украина ва Сербияда Молдовага нисбатан маҳсулотни диверсификациялаш, модернизациялаш, олма етиштириш, сақлаш ҳамда қайта ишлаш анча фаол ва муваффақиятлидир. Шунинг учун, Молдовадаги олма етиштирувчилар учун янги мавсум, албатта, қийин кечади.\n21 Сен 21 21 Сен 21 0192\n21 Июл 21 0496\n19 Сен 21 19 Сен 21 0159\n19 Сен 21 19 Сен 21 098\n24 Май 21 2 629


Апеннин ярим оролидаги футбол фабрикалари маҳсулоти\n14 февраль, 2018, 18:45 986\nИталиянинг таниқли нашрларидан бири Corriere Dello Sport муҳаррирлари Этторе Инторчья, Алессандро Мита ва Фабио М. Сплендоре А ва Б Серия клубларининг мавсум учун эълон қилган футболчилар рўйхатини ўрганишди ва ким қайси акадмиядан чиқганлигини статистикасини ўтказишди. Натижага қараганда икки италян дивизионида жами 734 футболчи у ёки бу Италиядаги “футбол фабрикалари” тарбияланувчилари саналишади.\nНатижага қараганда Б Серия клублари бу борада “акасидан” ортда қолмоқда – рўйхатдаги ҳар бир бешинчиси (22.3 % футболчи) академияни битирган. А Серия жамоаларидан эса ҳар бир иккинчиси (52.1% футболчи). Рўйҳатнинг тўртдан бир қисми (25.6%) – бу қуйироқ дивизион вакиллари академияси тарбияланувчиларидир. Мисол учун “Рондинелла”дан Андреа Бардзали. Таъкидлаб ўтиш керакки, А серияда 35.7% футболчилар тўп суришади. Қолган асосий қисми эса Б Серияда тўп суради. Б Серияда ёш авлодни етиштириш борасида намуна бўла оладиган клублар сирасига “Брешия” (20 футболчи), “Эмполи” (18) ва “Пескара” (16). Ҳозирги кунда “Брешия” таркибида 8 футболчи айнан шу клуб тарбияланувчиси саналади. Аммо А серияда брешияликларни қидирсак хам топа олмаймиз. Чунки йўқ. “Эмполи” бу борада озгина ортда (5) Лекин тосканаликларнинг 6 нафари А серияда тўп суради. “Пескара”да тўртта ва шунчаси А серияда тўп суради. Энг ёмон натижа машҳур “Про Верчелли”да. Италиянинг етти карра чемпиони Б серияда иштирок этса ҳам таркибида биронта ўзининг “маҳсулоти” йўқ. А сериянинг энг “зиқна” академияси – “Сассуоло”: уларнинг барча беш нафар тарбияланувчиси юқоридивизионда неровердилар сафида тўп суради. Ўхшаш вазият “Беневенто” клубида. Жамоанинг икки аъзоси ўзининг академиясидан чиққан. Энг “саҳий” академиялардан бир бу “Фиорентина” клубиники – 12 футболчи А серияда тўп суради ва улардан фақатгина Федерико Кьеза “бинафшаранглилар” сафида тўпурарлардан бири бўлиб турибди.\nЎтган мавсумда Италия чемпионатида италян “Лестер”ига айланишига озгина қолган “Аталанта” 32 нафар тарбияланувчиси билан умумий рўйхатнинг 5 ўриндан жой олган. Улардан 15 футболчи юқори дивизонда тўзп сурса, учдан бир қисми бергамоликларнинг ўзида тўп суради. Туринлик “кекса сеньора” кучли учликдан жой олди: 37 тарбияланувчи, 14 нафари А серияда ва фақатгина 4 футболчи Массимилиано Аллегри қўл остида тўп сурмоқда. Рўйҳатнинг энг юқори ўринларида 40 нафардан тарбияланувчисига эга “Рома”, “Милан” ва “Интер” турибди. Нерадзурриларнинг 40 тарбияланувчисидан 15 таси А серияда ва 3 футболчи “Интер” таркибида қолган.\nУмуман олганда россонериларнинг 43 битирувчисидан 8 футболчи академиядан чиқиб, айни вақтда клуб таркибида бўлса 16 нафари А серияда бошқа клубларда тўп сурмоқда. Римликлар “қизил-қоралар” рекордини такрорламоқда. Аммо “Милан”га қараганда А серияда икки баробар камроқ футболчи Римда тўп сурмоқда.


Россия Қрим aннексиясининг бир йиллигини нишонлaнмоқдa\n14 май 2021, Тошкент вақти: 17:39\nРоссиядa Қримнинг aннексия қилинишигa бир йил тўлиши муносaбaти билaн бир ҳaфтaлик бaйрaм тaнтaнaлaри бошлaнди.\n16 мaрт куни Қрим пaрлaменти олдидa чиқиш қилгaн Россия президентининг минтaқaдaги мaхсус элчиси Олег Белaвенцев депутaтлaрни яриморолнинг “Россиягa қaйтишигa” бир йил тўлгaни билaн тaбриклaди.\nКремль Қорa денгиздaги яриморолни ўтгaн йилнинг 16 мaртидa Россия юборган ҳaрбийлaр нaзорaтидa ўтгaн референдум орқaли aннексия қилгaн эди.\nҚримдaги референдум БМТ Бош aссaмблеясидa кўпчилик тaрaфидaн ноқонуний деб топилгaн.\nAйни дaмдa AҚШ вa Европa Иттифоқи Россиягa нисбaтaн жорий этилгaн сaнкциялaр Қрим оккупaцияси якунлaнмaгунчa бекор қилинмaслигини билдирди.\nШунингдек, AҚШ Дaвлaт депaртaменти сўнгги бир йил ичидa яриморолдaги инсон ҳуқуқлaри билaн боғлиқ вaзият "кескин ёмонлaшгaнини" мaълум қилди.\nЕИнинг ташқи сиёсат бўйича мутасаддиси Федерикa Могерини Қримдa ҳaрбий кучлaрнинг дaвомий кенгaйиши юзaсидaн хaвотир билдирди.


Чироқчидаги касалхона ҳожатхонасидан ўлик чақалоқ топилди\n2 февраль куни Қашқадарёнинг Чироқчи тумани Тиббиёт бирлашмаси Гинекология бўлимининг ҳожатхонасидан чақалоқ мурдаси топилган. Чироқчи милицияси ўлик чақалоқнинг ДНК анализлари асосида уни онасини қидирмоқда.\nОзодликка воқеа гувоҳларининг маълум қилишича¸ яланғоч ўлик болани газета билан ёпиб, ҳожатхона кафелини устига ташлаб кетишган.\n- Ҳозир касалхонада ҳамма оёққа турган, текширув олиб борилмоқда, - дейди Озодликка воқеа тафсилотларини ëзиб юборган чироқчилик манба.\nИсми сир қолиш шарти билан Озодликка гапирган Чироқчи тумани Тиббиёт бирлашмаси мулозимларидан бири, шундай воқеа бўлганини тасдиқлади:\n- Саккиз ойлик ҳомила ҳожатхонага ташлаб кетилган. Фаррошлар 2 февраль куни эрталаб соат 7 ларда топишган. Ҳозир чақалоқнинг ДНК анализлари олиниб, текширишга юборилган. Ички ишлар ходимлари боланинг онасини қидираяпти, - деди чироқчилик шифокор.\nОзодликка расмий манбалардан маълум бўлишича¸ ҳозир мурдани топган фаррош аëллар ҳам прокуратурага сўроққа чақиртирилган.\nЎтган йил июлб ойида Қашқадарë вилоятининг айни Чироқчи туман марказидаги мактаб ахлатхонасида итлар ғажиб кетган янги туғилган чақалоқ жасади топилган эди.\nАндижонда уч ой аввал ахлат қутисидан туғилиши билан бўғиб ўлдирилган чақалоқ мурдаси топилиши катта шов-шувга сабаб бўлганди.\nТергов давомида¸ боланинг онаси ва қотили шу сауна ошхонасида ишловчи қиз экани аниқланган.\nЎтган йилнинг июль ойида Хоразм вилоятининг Шовот туманида 19 яшар қиз туққан чақалоғини молхонага ташлаб кетган ва бир неча соатдан кейин топилган чақалоқ касалхонада жон берган эди.


Газета Норма маслахатчи / 2014 год / № 3 / Йиллик ҳисоботга тайёрланамиз\nЎтган йилда биз 2013 йилнинг I, II ва III чораклари учун ягона солиқ тўловини ҳисоб-китоб қилишга доир тавсияларни чоп этган эдик («Норма маслаҳатчи»нинг 9.04.2013 йилдаги 14 (403)-сони, «СБХ»нинг 9.07.2013 йилдаги 27 (987)-сони, «СБХ»нинг 15.10.2013 йилдаги 41 (1001)-сонига қаранг). Уларда турли фаолият соҳаларидаги корхоналар (ишлаб чиқариш, улгуржи ва чакана савдо, хизмат кўрсатиш) учун вазиятлар имтиёзларни ҳисобга олган ҳолда ЯСТ ҳисоб-китоби, солиқ солинадиган базани камайтириш, солиқ ставкасини пасайтириш, шунингдек ҳар бир муайян вазият учун ЯСТнинг энг кам миқдорини ҳисобга олган ҳолда, ЯСТ ҳисоб-китоби ва унга иловалар, шунингдек ЯСТ энг кам миқдорининг маълумотнома-ҳисоб-китобини тўлдириш бўйича тавсиялар кўриб чиқилган эди.\nХудди шу вазиятлар асосида «Norma Ekspert» мутахассислари ЯСТ бўйича ҳисоб-китоб ва йиллик ҳисоботни тўлдиришга доир тавсияларни тайёрлашди.\nЯгона солиқ тўлови солиқ солинадиган базадан ва белгиланган ставкалардан келиб чиққан ҳолда ҳисоблаб чиқарилади.\nЯгона солиқ тўловининг ҳисоб-китоби солиқ бўйича ҳисобга олиш жойидаги давлат солиқ хизмати органларига ортиб борувчи якун билан йилнинг ҳар чорагида, ҳисобот давридан кейинги ойнинг 25-кунидан кечиктирмай, йил якунлари бўйича эса – йиллик молиявий ҳисобот топшириладиган муддатда тақдим этилади.\nмикрофирмалар ва кичик корхоналар жумласига кирмайдиган солиқ тўловчилар томонидан – ҳар ойда, кейинги ойнинг 25-кунидан кечиктирмай, йил якунлари бўйича эса – йиллик молиявий ҳисобот тақдим этиладиган муддатдан кечиктирмай.\nСолиқ кодекси, 360-модда.\nСолиқ кодекси, 28-модданинг тўртинчи қисми.\nЯСТ ҳисоб-китобига доир тавсиялар «Norma Ekspert» мутахассисларининг эксклюзив ишланмаси саналади. Уларни, шу жумладан электрон ОАВларда қайта босишга «Norma» газеталари бирлашган таҳририяти» МЧЖ ва «Norma Ekspert» ХКнинг ёзма рухсатномаси билангина йўл қўйилади.\nИккита савдо шохобчасига ва кафега эга бўлган чакана савдо корхонаси учун яст ҳисоб-китоби. тушумнинг бир қисми пластик карталар қўлланиб олинган\nКичик корхона иккита савдо шохобчасига: Тошкентда озиқ-овқат дўкони (солиқ ҳисобига олинган жойда) ва Чирчиқда қурилиш материаллари дўкони, шунингдек кафега эга.\n9 ойлик якунга кўра реализация қилишдан тушум 463 100 минг сўмни ташкил этди, шундан:\nТошкентдаги дўконда – 292 200 минг сўм, шу жумладан 149 250 минг сўм пластик карталар қўлланиб тўланган;\nЧирчиқдаги дўконда – 160 400 минг сўм, шу жумладан 81 550 минг сўм пластик карталар қўлланиб тўланган;\nкафеда – 10 500 минг сўм, шундан 2 400 минг сўм пластик карталар қўлланиб тўланган.\nБошқа даромадлар 1 669 минг сўмни ташкил этади.\n9 ой учун бюджетга 15 228,66 минг сўм миқдорида ЯСТ тўланган, қўшимча ҳисоблашлар бўлмаган.\nНоябрь ойида Тошкент шаҳридаги дўконда алоҳида кириш йўлаги билан алкоголли маҳсулотларни реализация қилиш бўйича савдо зали жиҳозланган, алкоголли маҳсулотнинг чакана савдосини амалга ошириш ҳуқуқи учун рухсат гувоҳномаси олинган.\nIV чоракда тушум (207 200 минг сўм) қуйидаги тартибда тақсимланган:\nТошкентдаги дўконда – алкоголли маҳсулотнинг реализацияси – 28 900 минг сўм, шу жумладан 22 300 минг сўм пластик карталар қўлланиб тўланган; бошқа озиқ-овқат товарлари – 115 100 минг сўм, шу жумладан 75 800 минг сўм – пластик карталар бўйича;\nЧирчиқдаги дўконда – 17 700 минг сўм, шу жумладан 13 400 минг сўм пластик карталар қўлланиб тўланган;\nкафеда – 45 500 минг сўм (нақд тўланган).\nIV чорак учун ЯСТ ҳисоб-китобида қуйидагиларни ҳисобга олиш лозим:\n● солиқ солишнинг турли объектлари ва (ёки) ЯСТнинг турли ставкалари белгиланган бир нечта фаолият тури билан шуғулланувчи корхона ушбу фаолият турлари бўйича алоҳида ҳисоб юритади ва тегишли ставкалар бўйича ЯСТ тўлайди (Солиқ кодексининг 353-моддаси, бундан кейин – СК).\nЧакана савдо билан шуғулланувчи корхоналар учун ЯСТ ставкалари савдо шохобчалари жойлашган жой бўйича белгиланган: Тошкент шаҳрида – 4%, Чирчиқ шаҳрида – 2%. Умумий овқатланиш шохобчаси бўйича жойлашган жойидан қатъи назар, 10%лик ставка қўлланади;\n● пластик карталарни қўллаб (шу жумладан кафеда терминал орқали) олинган тушумдан ЯСТ амалдагидан 10%га пасайтирилган ставкада ҳисобланади. Мазкур ҳолатда ЯСТнинг пасайтирилган ставкалари қуйидагиларни ташкил қилади:\nТошкент шаҳридаги дўкон бўйича – 3,6% (4 – 4 х 10%);\nЧирчиқ шаҳридаги дўкон бўйича – 1,8% (2 – 2 х 10%);\nкафе бўйича – 9% (10 – 10 х 10%);\n● кўп тармоқли корхоналарда ЯСТнинг энг кам миқдори (қатъий белгиланган солиқ ёки ер солиғининг 3 баравари) ҳисобот чораги якунларига кўра (ортиб бормайдиган якун билан) реализациянинг умумий ҳажмида тушумнинг энг кўп улуши бўйича аниқланадиган асосий фаолият турига боғлиқ.\nIV чоракда асосий фаолият тури чакана савдо ҳисобланади (улуш – 78%). Бироқ бунда товар оборотида якка тартибдаги тадбиркорлар томонидан реализация қилиниши учун рухсат берилган товарлар ҳамда сотиш билан фақат юридик шахслар шуғулланиши мумкин бўлган алкоголли маҳсулотлар савдосидан тушум ҳам ҳисобга олинган.\nЯгона солиқ тўловининг энг кам миқдори киритилиши муносабати билан чакана савдо корхоналари томонидан ягона солиқ тўловини ҳисоблаб чиқариш ва тўлаш тартиби тўғрисидаги низомга1 (бундан кейин – 2449-сон Низом) кўра, агар асосий фаолият тури якка тартибдаги тадбиркорлар томонидан реализация қилиниши учун рухсат этилган товарлар билан чакана савдо қилиш бўлса, чакана савдо корхонаси ЯСТнинг энг кам миқдорини қатъий белгиланган солиқни ҳисобга олган ҳолда аниқлайди. Бироқ агар асосий фаолият тури фақат юридик шахслар реализация қиладиган товарлар билан чакана савдо қилиш бўлса, ЯСТнинг энг кам миқдори ер солиғининг 3 баравари сифатида аниқланади. Якка тартибдаги тадбиркорлар сотиш билан шуғулланиши мумкин бўлмаган товарлар турлари ВМнинг 7.01.2011 йилдаги 6-сон қарорига 1-илованинг I бўлимида кўрсатилган.\nIV чорак учун келтирилган мисолга кўра, тушумнинг энг кўп қисми якка тартибдаги тадбиркорларнинг сотишга ҳуқуқи бўлган товарлар савдоси улушига тўғри келади. Бинобарин, IV чорак учун ЯСТ суммаси қатъий белгиланган солиқ суммасидан кам бўлмаслиги керак. Битта савдо шохобчаси Тошкент шаҳрида (шартга кўра алкоголли маҳсулот худди шу озиқ-овқат дўконида, бироқ алоҳида кириш жойи бўлган махсус жиҳозланган савдо залида реализация қилинади), бошқа савдо шохобчаси Чирчиқ шаҳрида жойлашган иккита савдо шохобчасига эга бўлган корхона ЯСТнинг энг кам миқдорини ҳар бир шохобчанинг жойлашган жойи бўйича белгиланган қатъий белгиланган солиқ ставкаларини қўшиш орқали белгилайди.\nЯСТ бўйича ҳисобот2 тўлдирилаётганда асосий фаолият тури чакана савдо бўлган ва турлича ЯСТ ставкалари билан турли аҳоли пунктларида иккита савдо шохобчасига (мустақил бўлмаган юридик шахслар) эга корхона:\n● тушумни ҳар бир шохобча бўйича алоҳида-алоҳида 11, 12 рақамлари билан ифодаланадиган (асосий рақам белгисининг устида жойлаштирилади) қўшимча устунларда кўрсатади. Умумий овқатланиш бўйича кўрсаткичлар алоҳида кўрсатилади;\n● ягона солиқ тўловининг энг кам миқдори киритилиши муносабати билан Ягона солиқ тўловининг маълумотнома-ҳисоб-китобида (2449-сон Низомга 1-илова) ЯСТ ҳисоб-китобига ўхшаш ҳолда савдо шохобчалари бўйича кўрсаткичлар учун қўшимча устунлар (11 ва 12) киритилади.\nIV чорак учун ЯСТ ҳисоб-китоби ортиб борувчи якун билан қуйидаги тартибда амалга оширилади.\nБутун корхона бўйича товарларни реализация қилишдан соф тушум – 670 300 минг сўм (463 100 + 207 200) – Ягона солиқ тўлови ҳисоб-китобининг (бундан кейин – Ҳисоб-китоб) 010-сатрида «Жами» устунида кўрсатилади.\nҲисоб-китобнинг асосий фаолият тури кўрсаткичлари учун мўлжалланган устунида асосий рақам белгиси устига 11, 12 қўйилади. 11-устунда солиқ бўйича ҳисобга қўйилган жойда (Тошкент шаҳрида) жойлашган дўкон бўйича умумий тушум – 436 200 минг сўмни (292 200 + 28 900 + 115 100) кўрсатамиз, 12-устунда эса Чирчиқ шаҳридаги дўкон бўйича тушум – 178 100 минг сўм (160 400 + 17 700) кўрсатилади.\n010-сатрда алоҳида устунда умумий овқатланишдан тушум – 56 000 минг сўм (10 500 + 45 500) кўрсатилади.\nҲисоб-китобнинг 020-сатрида фаолиятнинг ҳар бир тури бўйича тушум улуши кўрсатилади: чакана савдо – 92% (614 300 / 670 300), умумий овқатланиш – 8% (56 000 / 670 300).\nБошқа даромадлар (Ҳисоб-китобга 2-илованинг 010-сатри) – 1 669 минг сўм Ҳисоб-китобнинг 030-сатрида 11-устунда кўрсатилади.\nСолиқ солинадиган ялпи тушум (Ҳисоб-китобнинг 040-сатри) соф тушум ва бошқа даромадларни қўшиш йўли билан аниқланади. У 671 969 минг сўмни (670 300 + 1 669) ташкил этади. Шу сумманинг ўзи Ҳисоб-китобнинг 060-сатри «Жами» устунида солиқ солинадиган база сифатида кўрсатилади ҳамда иккита савдо шохобчаси ва умумий овқатланиш бўйича тақсимланади:\nТошкент шаҳридаги дўкон бўйича (бошқа даромадларни ҳисобга олганда) – 437 869 минг сўм (436 200 + 1 669);\nЧирчиқ шаҳридаги дўкон бўйича – 178 100 минг сўм;\nумумий овқатланиш бўйича – 56 000 минг сўм.\nҲисоб-китобнинг 0601 ва 0602-сатрлари тегишли устунларида пасайтирилган ва умумбелгиланган ставкаларда ЯСТ солинадиган тушум ажратиб кўрсатилади:\nТошкентдаги дўкон бўйича 247 350 минг сўмга (149 250 + 22 300 + 75 800) 3,6%лик ставкада, 190 519 минг сўмга (437 869 – 247 350) 4%лик ставкада солиқ солинади;\nЧирчиқдаги дўкон бўйича 94 950 минг сўмга (81 550 + 13 400) 1,8%лик ставкада, 83 150 минг сўмга (178 100 – 94 950) 2%лик ставкада солиқ солинади;\nкафе бўйича 2 400 минг сўмга 9%лик ставкада, 53 600 минг сўмга (56 000 – 2 400) 10%лик ставкада солиқ солинади.\nБелгиланган ва тузатилган ЯСТ ставкалари Ҳисоб-китобнинг тегишинча 070 ва 0802-сатрларида кўрсатилади.\nСўнгра ягона солиқ тўлови суммаси аниқланади:\nпластик карталар қўлланиб товарлар реализация қилинишидан тушумдан – 247 350 х 3,6% + 94 950 х 1,8% + 2 400 х 9% = 10 829,7 минг сўм (Ҳисоб-китобнинг 0901-сатри);\nбелгиланган ставкаларда солиқ солинадиган тушумдан –\n190 519 х 4% + 83 150 х 2% + 53 600 х 10% = 14 643,76 минг сўм (Ҳисоб-китобнинг 0902-сатри);\nйил учун ҳисоб-китоб қилинганда (умуман корхона бўйича):\n10 829,7 + 14 643,76 = 25 473,46 минг сўм (Ҳисоб-китобнинг 090, 120 ва 130-сатрлари).\nЯСТнинг энг кам миқдори ва ҳисоб-китоб суммаси IV чорак учун ортиб бормайдиган якун билан аниқланади. Агар ҳисоб-китоб суммаси энг кам миқдордан кам бўлса, улар ўртасидаги фарқ (қўшимча ҳисобланган ЯСТ) бюджетга ўтказилади. Акс ҳолда бюджетга Ҳисоб-китобга кўра ҳисобланган сумма тўланади.\nЯСТнинг энг кам миқдори ва унинг ҳисоб-китоб суммаси ҳисоби Маълумотнома-ҳисоб-китобда (2449-сон Низомга 1-илова) келтирилади. ЯСТнинг энг кам миқдори умуман корхона бўйича ҳар бир савдо шохобчаси бўйича қатъий белгиланган солиқ ставкаларини қўшиш йўли билан ҳисобланади.\n(9 + 6,5) х 79 590 х 3 = 3 700,935 минг сўмга тенг,\nбунда ЭКИҲнинг 9 ва 6,5 баравари – қатъий белгиланган солиқнинг тегишли равишда Тошкент шаҳридаги (озиқ-овқат товарларига) ва Чирчиқ шаҳридаги (ноозиқ-овқат товарларига) ставкалари.\nЯСТнинг ҳисоб-китоб суммаси солиқ солинадиган ялпи тушум ва белгиланган ставкалардан (4 ва 2% – савдо бўйича, 10% – умумий овқатланиш бўйича) келиб чиқиб ҳисобланади. IV чоракдаги ЯСТнинг ҳисоб-китоб суммасини аниқлаш учун солиқ солинадиган ялпи тушум ҳисобот даври ва III чорак учун ЯСТ ҳисоб-китобининг 040-сатрлари маълумотлари ўртасидаги фарқ сифатида ҳисобланади.\n(437 869 – 293 869) х 4% + (178 100 – 160 400) х 2% + (56 000 – 10 500) х 10% = 10 664 минг сўмни ташкил қилади.\nҲисоб-китоб суммаси ЯСТнинг энг кам миқдоридан кўп, бинобарин қўшимча ҳисоблаш амалга оширилмайди. Тегишинча, йил якунлари бўйича бюджетга тўланиши лозим бўлган ЯСТ суммаси 25 473,46 минг сўмга тенг (Ҳисоб-китобнинг 130-сатри).\nБюджетга 10 244,8 минг сўм (25 473,46 – 15 228,66) ўтказилади.\n2МВ ва ДСҚнинг АВ томонидан 22.03.2012 йилда 2439-сон билан рўйхатдан ўтказилган қарорига 13-илова.\nУлгуржи савдо билан шуғулланувчи ва кўчмас мулкни ижарага берувчи корхона учун яст ҳисоб-китоби\nКичик корхона Тошкентда улгуржи савдо билан шуғулланади (аввалги йил якунларига кўра асосий фаолият тури) ва майдони 900 кв.метрлик бўш омборхоналарни бошқа улгуржи савдо корхонасига товарларни сақлаш учун ижарага беради.\nДастлаб тарафларнинг келишувига кўра ижара ҳақи ойига 700 минг сўм этиб белгиланган эди. 1 апрелдан бошлаб ижара ҳақи 1 000 минг сўмгача кўтарилди, шартнома муддати 2014 йил 1 январга қадар узайтирилди.\n9 ойлик якуни бўйича корхона ялпи тушуми 75 260 минг сўмни ташкил қилди, шу жумладан:\n67 160 минг сўм – улгуржи савдодан;\n8 100 минг сўм – ижара ҳақи.\nБюджетга 4 456,529 минг сўм ЯСТ тўланди, шу жумладан ЯСТнинг энг кам миқдоригача қўшимча ҳисобланган сумма – 693,529 минг сўм.\nIV чоракда улгуржи савдодан тушум 49 000 минг сўмни, мол-мулкни ижарага беришдан олинган даромад 3 000 минг сўмни ташкил қилди.\n2013 йилнинг декабрь ойида корхона товарлар сотиб олди. Уларнинг қиймати – 15 200 минг сўм, бироқ улар учун тўлов олдиндан ўтказилганлиги сабабли етказиб берувчи шартнома шартларига кўра сотув нархидан 5% сийловни (чегирмани) тақдим этган. Етказиб берувчининг ҳисобварақ-фактурасида сийлов суммаси (760 минг сўм) ва реализация қилиш нархи (14 440 минг сўм) ажратилган.\nЧорак мобайнида бюджетга 2 535 минг сўм бўлган ЯСТ бўйича бўнак тўловлари ўтказилди.\nЖорий йилнинг ҳар бир чораги учун ЯСТнинг энг кам миқдори 324,285 минг сўмни ташкил қилди.\nЯСТни ҳисоб-китоб қилишда қуйидагилар инобатга олинади:\nt харидор томонидан шартномада назарда тутилган шартлар бажарилганда пул сийловлари билан харид қилинган товарлар сийловларни ҳисобга олмаган ҳолда қиймати бўйича товарларни ҳисобга олиш ҳисобварақларига кирим қилинади, яъни сийловлар уларнинг қийматини камайтирмайди («Товар-моддий захиралар» 4-сон БҲМСнинг3 13-банди). Етказиб берувчи томонидан ҳисобварақ-фактурада ажратилган сийлов суммаси молия-хўжалик фаолияти натижаларига киритилади.\nСийловлар билан олинган товарларнинг ҳисобга қабул қилиниши қуйидаги ўтказмада кўрсатилади:\nдебет 2900 «Омборлардаги товарлар»\nкредит 6010 «Етказиб берувчилар ва пудратчиларга тўлаш учун ҳисобварақлар»\nкредит 9390 «Бошқа операцион даромадлар» (сийлов суммасига).\nОлинган сийловлар ялпи тушумга киритилади, бироқ ЯСТ бўйича солиқ солиш базасини ҳисоб-китоб қилишда сийловлар суммаси чегирилади (СК 356-моддаси биринчи қисмининг 6-банди);\nt мол-мулкни ижарага беришдан олинган даромадларга солиқ солиш мол-мулкни ижарага бериш ҳисобот даври якунлари бўйича (ортиб борувчи якун билан) корхонанинг асосий фаолият тури ҳисобланиши ёки ҳисобланмаслигига боғлиқ.\nАгар реализациянинг умумий ҳажмида ижарадан тушум улуши устунлик қилса (мол-мулкни ижарага бериш асосий фаолият тури ҳисобланса), унга 6%лик ставкада ЯСТ солинади (реализациянинг умумий ҳажмида савдо шохобчаларини ижарага беришдан даромадлар 60%дан ортиқни ташкил этса, ЯСТ ставкаси 30%га тенг). Агар устунлик қилмаса, ижарадан даромадлар бошқа даромадларга киритилиб, уларга асосий фаолият тури ставкасида солиқ солинади.\n2013 йилда кўчмас мулкни ижарага беришдан олинадиган даромадларга шартномада белгиланган ижара ҳақи суммасидан келиб чиқиб солиқ солинган, бироқ у Тошкент шаҳар ҳокимининг 30.12.2012 йилдаги 1052-сон қарори билан белгиланган Тошкент шаҳрида давлат кўчмас мулкидан фойдаланганлик учун ижара ҳақининг энг кам ставкаларидан («Норма» газетасининг 15.01.2013 йилдаги 2 (391)-сонида чоп этилган) келиб чиқиб ҳисобланганидан кам бўлмаслиги керак эди. Бундай тартиб бошқа даромадлар ҳисобланган ижарадан олинган даромадларга, шунингдек асосий фаолият туридан олинган даромадларга нисбатан амал қилади.\nАгар шартномада белгиланган ижара ҳақи суммаси энг кам ставкалар бўйича ҳисобланган суммадан кам бўлса, ЯСТ энг кам ставкалардан келиб чиқиб ҳисоб-китоб қилиниши керак (МВ ва ДСҚнинг 26.01.2012 йилдаги ММ/04-01-32-14/87 ва 13/1-954-сон тушунтириш хати).\nҲисобот шаклларида ЯСТ ҳисоб-китобига алоҳида 1-илова назарда тутилган, унда ҳар бир ижара объектининг энг кам ставкалар бўйича ижара ҳақининг шартномада белгиланганидан ошган суммаси ҳисоб-китоби кўрсатилади. Агар ЯСТ ҳисоб-китобига 1-иловадаги ҳисоб-китобга кўра ошиш аниқланса (060-сатр), ижарадан олган даромадини корхона:\nу реализациянинг умумий ҳажмида устунлик қилса, ошиш суммасини Ҳисоб-китобнинг 026-сатрига кўчиради;\nбошқа даромадларга кирса, ушбу суммани Ҳисоб-китобга 2-илованинг 035-сатрида кўрсатади.\nБиз келтирган мисолда реализациянинг умумий ҳажмида товар обороти устунлик қилади. Тегишли тарзда, йил якуни бўйича асосий фаолият тури улгуржи савдо ҳисобланади. Ижарадан олинган даромадлар бошқа даромадлардир. Шунинг учун уларга нисбатан асосий фаолият тури ставкаси – 5% қўлланилади.\nИжарадан олинган даромадлардан солиқ қайси суммадан ҳисоб-китоб қилинишини (ҳақиқатдагими ёки энг кам сумма сифатида белгиланганми) аниқлаш учун Ҳисоб-китобга 1-илова қуйидагича тўлдирилади:\n011-сатрда – ижарага берилган жойнинг умумий майдони (900 кв.метр), ижарага олинган жойдаги ижарачининг фаолият тури (улгуржи савдо) ва объект жойлашган жой (Тошкент шаҳри);\n021-сатрда – 1 кв.метр учун бир йилги ижара ҳақининг энг кам ставкаси – 10 минг сўм;\n031-сатрда – II чоракдан бошлаб ижара ҳақининг – 11 100 минг сўм (700 х 3 + 1 000 х 9) ошишини ҳисобга олган ҳолда бир йил ҳисобидаги шартномада белгиланган ижара ҳақи суммаси;\n041-сатрда – энг кам ставкаларда ҳисобланган бир йиллик ижара ҳақи суммаси – 9 000 минг сўм (900 кв.метр х 10);\n051, 061 ва 060-сатрларда – энг кам ставкаларда ҳисобланган сумманинг бир йил ҳисобидаги шартномада белгиланган ижара ҳақидан ошиши.\nКелтирилган мисолда ошиш мавжуд эмас ва ЯСТ шартномада белгиланган ижара ҳақи суммасидан келиб чиқиб ҳисоб-китоб қилинади (051, 061 ва 060-сатрларда «0» кўрсатилади).\nҲисоб-китобга 2-илованинг 035-сатри ҳам ноль кўрсаткичга эга. Йил якуни бўйича олинган (олиниши керак бўлган) ижара ҳақи суммаси – 11 100 минг сўм Ҳисоб-китобга 2-илованинг 030-сатрида кўрсатилади.\nОлинган сийлов суммаси (760 минг сўм) ЯСТ бўйича ҳисоботда қуйидаги кўрсаткичларда ҳисобга олинади:\nЯСТ ҳисоб-китобига 2-иловадаги 180, 010-сатрларда, ЯСТ ҳисоб-китобининг 030-сатрида бошқа даромад сифатида;\nЯСТ ҳисоб-китобининг 040-сатрида солиқ солинадиган ялпи тушумнинг таркиби сифатида;\nЯСТ ҳисоб-китобига 4-иловадаги 0206, 010-сатрларда, ЯСТ ҳисоб-китобининг 0502-сатрида солиқ солинадиган ялпи тушумни камайтирувчи сумма сифатида.\nIV чорак учун ЯСТ ҳисоб-китоби қуйидаги тартибда қилинади:\nасосий фаолият туридан соф тушум (Ҳисоб-китобнинг 010-сатри) – улгуржи савдодан – 116 160 минг сўм (67 160 + 49 000);\nбошқа даромадлар (Ҳисоб-китобнинг 030-сатри) – 11 860 минг сўм (8 100 + 3 000 + 760);\nсолиқ солинадиган ялпи тушум (Ҳисоб-китобнинг 040-сатри) – 128 020 минг сўм (116 160 + 11 860);\nсолиқ солинадиган ялпи тушумнинг камайиши (Ҳисоб-китобнинг 050-сатри) – 760 минг сўм;\nсолиқ солинадиган база (Ҳисоб-китобнинг 060-сатри) – 127 260 минг сўм (128 020 – 760).\nЯСТ суммаси – 6 363 минг сўм (127 260 х 5%) Ҳисоб-китобнинг 090 ва 0902-сатрларида кўрсатилади ҳамда 120 ва 130-сатрларга кўчирилади.\nБюджетга тўланадиган ЯСТ суммасини аниқлаш учун ЯСТнинг энг кам миқдори ва ҳисоб-китоб суммасини солиштирамиз.\nЯСТнинг энг кам миқдори (ер солиғининг 3 баравари суммаси) мисол шартида 324,285 минг сўмни ташкил этади. Ушбу сумма Ягона солиқ тўловининг энг кам миқдорини ҳисобга олган ҳолда ягона солиқ тўловининг маълумотнома-ҳисоб-китоби 040-сатрида кўрсатилади (Ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби тўғрисидаги низомга4 3-илова, бундан кейин – Маълумотнома-ҳисоб-китоб).\nЯСТнинг ҳисоб-китоб суммаси ЯСТ бўйича имтиёзларни қўлламаган ҳолда ҳисобот даври учун солиқ солинадиган ялпи тушум (ҳисобот даври ва олдинги ҳисобот даврларидаги ЯСТ ҳисоб-китобининг 040-сатрлари бўйича маълумотлар фарқи) ва белгиланган солиқ ставкасидан келиб чиқиб аниқланади.\nЯСТнинг ҳисоб-китоб суммаси 2 638 минг сўмга (128 020 – 75 260) х 5%) тенг бўлиб, ЯСТ маълумотнома-ҳисоб-китобининг 030-сатрида кўрсатилади.\nЯСТнинг ҳисоб-китоб суммаси энг кам миқдордан кўп, шу боис қўшимча ҳисоблаш амалга оширилмайди.\nҲисобот даври учун бюджетга тўланадиган сумма (Ҳисоб-китобнинг 180-сатри) йил якунлари бўйича ҳисоблаб ёзилган ЯСТ суммаси (Ҳисоб-китобнинг 130-сатри) ва I чорак учун қўшимча ҳисоблаш суммасининг (Ҳисоб-китобнинг 170-сатри) йиғиндиси сифатида аниқланиб, 7 056,529 минг сўмни (6 363 + 693,529) ташкил этади.\nОлдин амалга оширилган тўловлар, шу жумладан бўнак тўловларини ҳисобга олган ҳолда бюджетга 65 минг сўм (7 056, 529 – 4 456,529 – 2 535) ўтказилади.\n3Молия вазирининг АВ томонидан 17.07.2006 йилда 1595-сон билан рўйхатдан ўтказилган буйруғи билан тасдиқланган.\n4МВ, ИВ ва ДСҚнинг АВ томонидан 3.03.2011 йилда 2203-сон билан рўйхатдан ўтказилган қарори билан тасдиқланган.\nБир фаолият тури – юк ташиш билан шуғулланувчи корхона автопаркида 14 та автомобиль бор. У Андижон шаҳрида рўйхатдан ўтказилган, «Камолот» жамғармасига ажратмалар тўлайди.\nКорхона мулки саналган офис (алоҳида бино) шаҳарнинг 1-иқтисодий зонасида жойлашган бўлиб, кадастр ҳужжатларига кўра майдони 280 кв.метрлик ер участкасини эгаллайди.\nАвтомобилларни сақлаш учун 3-иқтисодий зонадаги майдони 1 100 кв.метрлик ижарага олинган ер участкасидан фойдаланилади. Августда ижарага олинган участка майдони 900 кв.метргача камайтирилди.\n9 ойлик якунлар бўйича:\nхизматлар кўрсатишдан тушум 490 200 минг сўмни ташкил этди;\nбошқа даромадлар – 43 620 минг сўм, шу жумладан тўлиқ амортизация қилинган автомобилнинг реализациясидан даромад – 13 200 минг сўм;\n«Камолот» жамғармасига 2 498,976 минг сўм ўтказилди;\nбюджетга 28 738,224 минг сўм ЯСТ тўланди.\nIV чоракда хизматлар кўрсатишдан тушум 62 300 минг сўмни ташкил этди.\nОктябрда корхонанинг автомобилларидан бири аварияга учради. ЙҲҲ тўғрисидаги хулосага кўра, авариянинг бошқа иштирокчисининг ҳайдовчиси айбдор деб топилган. ЙҲҲ айбдорининг суғурта компанияси томонидан 8 300 сўм минг қийматдаги суғурта товони тўланган.\nМазкур ҳолатда ЯСТни ҳисоб-китоб қилишда қуйидагилар эътиборга олинади:\n● ялпи тушум, маълумки, товарлар (ишлар, хизматлар) реализациясидан олинган соф тушум ва бошқа даромадлар ҳисобидан шаклланади. СК 355-моддасининг тўртинчи қисмида ЯСТ бўйича алоҳида элемент сифатида солиқ солиш объекти деб қаралмайдиган тушумлар ажратилган. Улар қаторига суғурта шартномалари бўйича суғурта товони (суғурта суммаси) тариқасида олинган маблағлар ҳам киритилган.\nСолиқ солиш объекти сифатида қаралмайдиган алоҳида турдаги тушумлар учун Ҳисоб-китобга 3-илова назарда тутилган. Ушбу илованинг охирги кўрсаткичи Ҳисоб-китобнинг 0502-сатри якунига, яъни солиқ солинадиган ялпи тушумнинг камайтирилиш суммасига киритилади. Суғурта товони Ҳисоб-китобга 3-иловада (040-сатр) кўрсатилади, бинобарин, у камайтириш суммасига киритилади. Бироқ шу билан бирга у товарлар (ишлар, хизматлар) ишлаб чиқарилиши ва реализацияси билан бевосита боғлиқ бўлмаган операциялардан бошқа даромад сифатида Ҳисоб-китобга 2-иловада 180-сатр бўйича бошқа даромадларда ажратилиши ҳамда Ҳисоб-китобга 2-илованинг 010-сатри бўйича ва Ҳисоб-китобнинг 030-сатрида бошқа даромадларнинг умумий суммасида ҳисобга олиниши керак.\nЯСТнинг энг кам миқдорини ҳисоб-китоб қилишда:\n● юридик шахслар мулк, эгалик қилиш, фойдаланиш ёки ижара ҳуқуқида фойдаланадиган ер участкалари инобатга олинади. Ўз биноси учун ажратилган ер участкаси майдони ер кадастри ҳужжатларига, ижарага олинган ер участкаси майдони ижара шартномасига кўра кўрсатилади;\n● майдон камайиши ушбу камайиш юз берган ойдан бошлаб ҳисобга олинади. Мисолда ижарага олинган участканинг майдони август ойида 1 100 кв.метрдан 900 кв.метргача камайди, шу боис августдан бошлаб ЯСТ энг кам миқдорини ҳисоблашда 900 кв.метр ҳисобга олинади. IV чорак учун ЯСТ энг кам миқдори камайтиришдан кейинги майдондан – 0,118 га (0,028 + 0,09) келиб чиқиб, аниқлаштирилган ЯСТ энг кам миқдори маълумотнома-ҳисоб-китоби маълумотлари бўйича белгиланади.\nIV чорак якунларига кўра ЯСТ ҳисоб-китоби қуйидаги тартибда амалга оширилади.\nХизматлар реализациясидан соф тушум (Ҳисоб-китобнинг 010-сатри) 552 500 минг сўмни (490 200 + 62 300) ташкил қилади.\nБошқа даромадлар – 51 920 минг сўм (43 620 + 8 300) Ҳисоб-китобга 2-илованинг 010-сатри бўйича кўрсатилади ва Ҳисоб-китобнинг 030-сатрига ўтказилади.\nСолиқ солинадиган ялпи тушум (Ҳисоб-китобнинг 040-сатри) 604 420 минг сўмни (552 500 + 51 920) ташкил қилади.\nҲисоб-китобнинг 050-сатри бўйича имтиёзларнинг йиллик суммаси тўлиқ амортизация қилинган автомобилнинг реализациясидан олдин олинган даромад ва суғурта товони суммаси – 21 500 минг сўм (13 200 + 8 300) ҳисобидан шакллантирилади.\nСолиқ солинадиган база (Ҳисоб-китобнинг 060-сатри) 582 920 минг сўмга (604 420 – 21 500) тенг.\nЮкларни ташиш билан шуғулланувчи корхоналар учун ЯСТ ставкаси 6%ни ташкил этади. У Ҳисоб-китобнинг 070-сатрида кўрсатилади.\nЯгона солиқ тўловининг суммаси (Ҳисоб-китобнинг 0902, 090, 120-сатрлари) 34 975,2 минг сўмни (582 920 х 6%) ташкил этади. Шундан:\n«Камолот» жамғармасига (Ҳисоб-китобнинг 160-сатри) – 2 798,016 минг сўм (34 975,2 х 8%);\nбюджетга (Ҳисоб-китобнинг 130-сатри) – 32 177,184 минг сўм (34 975,2 – 2 798,016).\nШундан кейин ЯСТ энг кам миқдори ва ҳисоб-китоб суммасини таққослаймиз.\nАндижон шаҳрида жойлашган корхоналарда ЯСТ энг кам миқдори 4-зона учун белгиланган ер солиғининг энг кам ставкаси бўйича аниқланади – 8 809 455 сўм (1 га учун). Мазкур ҳолда 0,35 пасайтирувчи коэффициентидан фойдаланилади, сабаби асосий фаолият тури бўлиб юкларни ташиш ҳисобланади ва автотранспортни сақлаш учун ер участкалари мавжуд.\nIV чорак учун ЯСТнинг энг кам миқдори (Маълумотнома-ҳисоб-китобнинг 040-сатри):\n3 х 8 809 455 х 0,118 х 0,35 / 4 = 272 872,869 минг сўмни ташкил қилади.\nЯСТнинг ҳисоб-китоб суммаси ЯСТ бўйича имтиёзларни ҳисобга олмасдан солиқ солинадиган ялпи тушум (ҳисобот даври ва ундан аввалги даврлар учун Ҳисоб-китобнинг 040-сатри маълумотлари ўртасидаги фарқ) ва ЯСТнинг белгиланган ставкасидан келиб чиқиб ҳисобланади.\n(604 420 – 533 820) х 6% = 4 236 минг сўмни ташкил қилади.\nҲисоб-китоб суммаси ЯСТнинг энг кам миқдоридан кўплиги сабабли қўшимча ҳисоблаш амалга оширилмайди (Маълумотнома-ҳисоб-китобнинг 050 ва 070-сатрлари кўрсаткичлари нолга тенг) ва бюджетга йил учун ҳисоб-китоб бўйича сумма – 32 177,184 минг сўм тўланади.\nБюджетга 3 438,96 минг сўм (32 177,184 – 28 738,224) ўтказилади.\nБюджетга ва бюджетдан ташқари фондларга солиқларни, бошқа мажбурий тўловларни ҳисоблаб чиқариш ва тўлаш учун зарур бўлган солиқ ҳисоботларини, ҳисоб-китобларини ҳамда бошқа ҳужжатларни тақдим этмаслик, ўз вақтида тақдим этмаслик ёки белгиланмаган шаклда тақдим этиш, худди шунингдек камерал назорат натижалари бўйича аниқланган тафовутлар асосларини ёхуд аниқлаштирилган солиқ ҳисоботини белгиланган муддатда тақдим этмаслик энг кам иш ҳақининг бир бараваридан уч бараваригача миқдорда жарима солишга сабаб бўлади.\nХудди шундай ҳуқуқбузарлик маъмурий жазо чораси қўлланилганидан кейин бир йил давомида такрор содир этилган бўлса, – энг кам иш ҳақининг уч бараваридан ўн бараваригача миқдорда* жарима солишга сабаб бўлади.\nМаъмурий жавобгарлик тўғрисидаги кодекс, 175-модда.\n*7.10.2013 йилдаги ЎРҚ-355-сон Қонунга мувофиқ 8.10.2013 йилдан бошлаб ҳуқуқбузарликни такрор содир этганлик учун маъмурий жариманинг энг кўп миқдори оширилди (олдин жарима ЭКИҲнинг 3 бараваридан 5 бараваригача атрофда бўлган);\nСКнинг 115-моддаси бўйича молиявий жарима (муддати ўтказиб юборилган ҳар бир кун учун 1% миқдорида, бироқ белгиланган тўлов муддатида тўланиши лозим бўлган тўлов миқдоридан тегишли ҳисобот даври учун илгари ҳисобланган тўловлар чегириб ташланган сумманинг 10%идан кўп бўлмаган миқдорда) бекор қилинган.\nИшлаб чиқариш ва чакана савдо билан шуғулланадиган корхона учун яст ҳисоб-китоби\n9 ойлик якунлар бўйича «Камолот» жамғармасига ажратмалар тўлайдиган корхонанинг (Бухоро ш.) тушуми 142 910 минг сўмни ташкил этди, шу жумладан:\nўзи ишлаб чиқарган маҳсулотни реализация қилишдан, шу жумладан фирма дўкони орқали реализация қилишдан тушум – 120 000 минг сўм;\nчет ташкилотлардан харид қилинган товарларни реализация қилишдан тушум – 22 910 минг сўм.\nСолиқ солинадиган база 6 000 минг сўмга (янги технологик ускуна сотиб олиш ва маҳсулотни сертификатлаш харажатлари) камайтирилди.\nХом ашёнинг чет эл валютасига импорт қилиниши муносабати билан август ойида салбий курс фарқи – 320 минг сўм юзага келган (чет эл валютасида ифодаланган бошқа операциялар бўлмаган).\n9 ой ичида бюджетга 6 095,92 минг сўм ЯСТ ўтказилди, шу жумладан 123,965 минг сўм – IV чорак учун ЯСТ энг кам миқдоригача қўшимча ҳисоблаш.\n44 300 минг сўмлик ўзи ишлаб чиқарган маҳсулот реализация қилинган;\nқайта сотиш учун олинган товарлар 16 600 минг сўмга (нақд пулга) реализация қилинган.\nОктябрь ойида қиймати харидор билан келишувга кўра АҚШ долларида белгиланган маҳсулот юклаб жўнатилган. Тўлов сўмда амалга оширилган. Юклаб жўнатиш ва тўлов санасида МБ курсларида фарқ бўлганлиги сабабли ижобий курс фарқи юзага келган – 328 минг сўм.\nIV чорак учун ЯСТнинг энг кам миқдори 2 002,965 минг сўмни ташкил қилди.\nЯСТни ҳисоб-китоб қилиш ва унга доир ҳисобот шаклларини тўлдиришда қуйидагиларни инобатга олиш лозим:\n● корхонанинг фаолият турлари (ишлаб чиқариш ва чакана савдо) бўйича алоҳида-алоҳида ҳисоб олиб борилади. Ўзи ишлаб чиқарган маҳсулотни реализация қилишдан (пул ўтказиш йўли билан ва нақд пулга) тушумга ЯСТнинг 5%лик ставкаси қўлланади. Аҳолиси 100 минг кишидан кўп бўлган шаҳарда амалга оширилган чакана савдо товар оборотига 4%лик ставкада солиқ солинади;\n● I чоракда амалга оширилган харажатлар (6 000 минг сўм) бўйича солиқ солинадиган базани камайтириш суммаси икки фаолият тури бўйича йил якунларига кўра ҳар бир фаолият туридан олинган тушумнинг реализация умумий ҳажмидаги салмоғидан келиб чиқиб тақсимланади;\n● баланснинг валюта моддалари қайта баҳоланганда ЯСТ ҳисоб-китобида ялпи тушумга ижобий ва салбий курс фарқлари ўртасидаги сальдо киритилади (СКнинг 355-моддаси). IV чоракда олинган ижобий курс фарқи салбий курс фарқидан ошади. Сальдо – 8 минг сўм (328 – 320) Ҳисоб-китобга 2-илова 140-сатри бўйича кўрсатиладиган бошқа даромаддир.\nЙил якунларига кўра корхонанинг соф тушуми (203 810 минг сўм) қуйидагича тақсимланган:\nўзи ишлаб чиқарган маҳсулотни реализация қилишдан – 164 300 минг сўм (120 000 + 44 300);\nқайта сотиш учун олинган товарларни реализация қилишдан – 39 510 минг сўм (22 910 + 16 600).\nРеализациянинг умумий ҳажмида фоизлардаги нисбат (Ҳисоб-китобнинг 020-сатри бўйича салмоғи):\nасосий фаолият тури (ишлаб чиқариш) – 81% (164 300 / 203 810);\nсавдо – 19% (39 510 / 203 810).\nБошқа даромад, яъни ижобий курс фарқининг салбий курс фарқидан (8 минг сўм) ошишини Ҳисоб-китобга 2-илованинг 010-сатридан Ҳисоб-китобнинг 030-сатрига кўчирамиз (асосий фаолият турига тааллуқли).\nСолиқ солинадиган ялпи тушум (Ҳисоб-китобнинг 040-сатри) қуйидагиларни ташкил этади:\nасосий фаолият тури бўйича – 164 308 минг сўм (164 300 + 8);\nсавдо бўйича – 39 510 минг сўм;\nжами – 203 818 минг сўм.\nҲисоб-китобнинг 0502 ва 050-сатрларида камайиш суммаси ва унинг фаолият турлари бўйича тақсимланиши кўрсатилади:\nишлаб чиқариш – 4 860 минг сўм (6 000 х 81%);\nсавдо – 1 140 минг сўм (6 000 х 19%).\nСолиқ солинадиган база (Ҳисоб-китобнинг 060 ва 0602-сатрлари) ҳар бир фаолият тури бўйича камайтиришни ҳисобга олган ҳолда аниқланади:\nишлаб чиқариш – 159 448 минг сўм (164 308 – 4 860);\nсавдо – 38 370 минг сўм (39 510 – 1 140).\n070-сатр бўйича тегишли устунларда ЯСТ ставкалари – 5 ва 4% кўрсатилади.\nЯгона солиқ тўлови суммаси (Ҳисоб-китобнинг 090-сатри):\nишлаб чиқариш фаолияти бўйича – 7 972,4 минг сўм (159 448 х 5%);\nсавдо бўйича – 1 534,8 минг сўм (38 370 х 4%);\nжами – 9 507,2 минг сўм (Ҳисоб-китобнинг 120-сатри).\nЯСТнинг умумий суммасидан:\n«Камолот» жамғармасига (Ҳисоб-китобнинг 160-сатри) – 760,576 минг сўм (9 507,2 х 8%);\nбюджетга (Ҳисоб-китобнинг 130-сатри) – 8 746,624 минг сўм (9 507,2 – 760,576) ўтказилади.\nИшлаб чиқариш корхоналарида тўланиши лозим бўлган ЯСТ суммаси энг кам миқдор – ер солиғининг 3 бараваридан кам бўлмаслиги керак.\nШартга кўра IV чорак учун ЯСТнинг энг кам миқдори 2 002,965 минг сўмга тенг.\nЯСТнинг энг кам миқдори билан таққосланадиган ЯСТнинг ҳисоб-китоб суммаси ЯСТга доир имтиёзларни қўлламасдан ҳисобот чорагидаги солиқ солинадиган ялпи тушумдан (жорий ва олдинги ҳисобот даврлари Ҳисоб-китобининг 040-сатри кўрсаткичлари фарқи) келиб чиқиб ҳисобланади.\nIV чорак учун ЯСТнинг ҳисоб-китоб суммаси умуман корхона бўйича ҳисобланади:\n(164 308 – 120 000) х 5% + (39 510 – 22 910) х 4% = 2 879,4 минг сўм.\nҲисоб-китоб суммаси ЯСТ энг кам миқдоридан ошади, тегишли тарзда, IV чоракда қўшимча ҳисоблашлар бўлмайди. Бироқ ЯСТнинг йиллик суммасини аниқлаётганда III чорак учун қўшимча ҳисоблаш суммаси (123,965 минг сўм)ҳисобга олинади. У ЯСТ ҳисоб-китобининг 170-сатрида кўрсатилади.\nЙил учун бюджетга тўланадиган ЯСТ (Ҳисоб-китобнинг 180-сатри) Ҳисоб-китобнинг 130 ва 170-сатрлари кўрсаткичларини қўшиш йўли билан аниқланади.\nБюджетга 2 774,669 минг сўм (8 746,624 + 123,965 – 6 095,92) ўтказилади.\n*Тавсиялар «Практическое налогообложение» («Амалий солиқ солиш»), «Практическая бухгалтерия» («Амалий бухгалтерия»), «Малое предприятие: учет, налоги, право» («Кичик корхона: ҳисоб, солиқлар, ҳуқуқ») электрон маълумотнома тизимлари материаллари асосида тайёрланди.\nПрочитано: 2395 раз(а)


Ғўза парвариши авжида - AmuNews.uz - энг сўнгги янгиликлар\nҒўза парвариши авжида\nАмударё туман «Тўлқин» овул фуқоралар йиғини ҳудудидаги «Ваис-Қидирбой» фермер хўжалигида қишлоқ хўжалиги экинларидан ҳар йили мўл ҳосил етиштириб келинмоқда. Жами 15 нафар доимий ишчи меҳнат қилаётган фермер хўжалигида МТЗ-80, ТТЗ-80, Т-28 маркали бир нечта техника ва зарур механизмлар мавжуд.\n- Бизнинг хўжалигимизда экишлик ер майдони 54 гектарни ташкил қилади. Ана шу ерлардан самарали фойдаланиб, давлатимизнинг пахта ва ғалла хирмонларига ўз ҳиссамизни қушиб келмоқдамиз, - дейди ёш фермер Мансур Ешмуратов. - Шу йилги буғдой урим-йиғими мавсумида 7,5 гектар майдонга экилган кузги буғдойдан 22 тонна ғалла етиштириб шартномавий режани бажардик. Эрта баҳорда 33 гектар майдонга экилган ғўуза кўчатларининг ривожланиши ҳам жуда яхши.\nХўжалик аъзолари томонидан ғўза кўчатларининг август ойида ҳосил тўплашга киришиши учун олдиндан суғориш, минерал ўғитлар билан озиқлантириш, қатор ораларига ишлов бериш каби агротехник тадбирлар вақтида олиб борилди.\nБундан ташқари, аҳоли дастурхони учун мева, полиз ва сабзоват маҳсулотларини етиштириб беришга алоҳида эътибор қаратилмоқда. Келгусида фермер хўжалигини янада кенгайтириш мақсадида балиқчилик, чорвачилик ва паррандачилик соҳаларини йўлга қуйиш режалаштирилган.\nСуратда: Фермер хўжалиги раҳбари Мансур Ешмуратов (ўртада) қишлоқ хўжалиги соҳаси ходимлари билан маслаҳат пайтида.\nЎзА фотомухбири Мақсад ҲАБИБУЛЛАЕВ олган сурат.


«Ўзбекистон» меҳмонхонаси сотувга қўйилди » Ўзбекистон янгиликлари – Zamin.uz\n12 февраль 2019, 15:03\nБошланғич нарх - 33 миллион доллар. Максимал тўлов муддати - 3 йил. Харидор икки йил мобайнида 100 миллиард сўм маблағ киритиш бўйича инвестиция мажбуриятларини ўзига олиши керак. Бу маблағ меҳмонхонани модернизация ва агар зарурат туғилса, реконструкция қилиш учун керак.\nЯнгиликлар » Жамият » «Ўзбекистон» меҳмонхонаси сотувга қўйилди\n18:24 Вазир ўринбосари туркиялик инвестор Ахмет Демирнинг айбловига жавоб қайтарди\n10:18 Хитойлик миллиардер беш юлдузли меҳмонхонани чуқур конга жойлаштирди


Тўйни қандай ўтказиш керак? Маросим тартиби | Azon.uz - Ахборот-таҳлилий портал\nТўйни қандай ўтказиш керак? Маросим тартиби\n3608 10:00 19.12.2017\nФарзанд балоғатга етганидан кейин уни уйли-жойли қилиш: йигитни уйлантириш, қизни турмушга бериш ота-она зиммасига юклатилади. Шу билан уларни мустақил ҳаётга кузатилади. Одатимизга кўра, никоҳдан кейин йигит билан қиз ҳақиқий ҳалол йўл билан турмуш қуришганини билдириш учун битта қўй сўйиб тўй қилинади. Тўй қилиш мустаҳаб ишлардандир. Яъни, қилса яхши, қилмаса гуноҳ бўлмайди.\nТўйга асосан қариндош-уруғ, қўни-қўшни, маҳалла камбағаллари чақирилади. Ҳозирги айрим бойваччаларга ўхшаб етти маҳаллага жар солинмайди, кимўзарга ўйналмайди, исрофгарчилик қилинмайди. Фақат бойлар чақирилиб, ҳақдорлар эътиборсиз қолдириладиган маросимлар энг ёмон йиғин саналади. Зеро, тўйдан кўзланган асосий мақсад камбағаллар қорнини тўйдириш, уларни хушнуд этиш, дуоларини олиш. Камбағаллар қаторида бойлар ҳам чақирилса, дуруст бўлади. Аммо фақат бойлар таклиф этилса, у тўй ҳақиқий тўй эмас, хўжакўрсинга қилинган маросимга айланиб қолади. Бундай тўйларда бойлар: “Мен фалончи бойдан ошираман”, деб дастурхонни турли ноз-неъматлар билан тўлдириб ташлайди, исрофгарчилик қилади. Буям етмаганидек, дастурхонга ҳаром ичимликлар қўяди. Ҳозирги кунда кўп тўйларда бўлаётган ачинарли ҳолатни Асри саодат давридаги тўйлар билан солиштирсак, дин-диёнатдан, Исломдан қанчалик узоқлашиб кетганимиз яққол кўринади.\nАфсуски, мусулмонлар орасида динсизларга тақлид қилиш кенг тарқалди. Хусусан, бу ҳол тўй-ҳашамлар борасида кўпроқ ёйилди. Тўйлар ҳаром-хариш ишларни писанд қилмаслик, ароқхўрлик, бошқа тубанликлар қилинадиган маросим бўлиб қолди...\nБинобарин, шу ўринда тўйлар қандай бўлиши лозимлигини эслатиб қўймоқчимиз. Зеро, тўй ҳам Парвардигорга итоат этишнинг бир кўринишидир. Тўй никоҳни эълон қилиш учун, одамлар фалон йигит фалон қизга уйланганини билишлари, шубҳа-гумон бартараф бўлиши учун йўлга қўйилган. Пайғамбаримиз алайҳиссалом никоҳни эълон қилишни, одамлар орасида ёйишни буюрганлар. Тўйдан мақсад кишиларни таомга даъват этиш. Яъни, таом пишириб одамларни чақириш. Юқорида айтиб ўтганимиздек, қўй сўйиб тўй қилиш афзал. Пайғамбаримиз соллаллоҳу алайҳи ва саллам Сафия онамизга уйланганларида бўтқа, хурмо билан, Зайнаб бинт Жаҳш онамизга уйланганларида эса қўй сўйиб тўй ўтказганлар.\nМусулмонлар тўйларни ҳалол-ҳаромни фарқлаб, маъсиятсиз ҳолатда ўтказишлари шарт. Бу унчалик қийин иш эмас. Биз тўйларимизни динимизга мувофиқ ўтказиш билан катта балодан, ортиқча сарф-харажатдан, исрофгарчиликдан, энг муҳими ахлоқсизлик оқибатида келиб чиқадиган улкан гуноҳлардан қутуламиз.\nШу ўринда тўйдан олдин бериладиган тўёна ҳақида икки оғиз тўхталиб ўтсак. Ёру биродарлар берадиган тўёна беминнат кўрсатиладиган ёрдамдир. Тўёна қарз эмас. Шунинг учун тўёна бераётганда ниятни холис қилиш керак. Тўёна эгаси: “Уям менга тўёна қилар”, деб ният қилса ёки тўёнаси каттароқ бўлиб қайтишини умид қилса, берган ёрдами учун савоб олмайди. Тўёна олган киши вақти-соати келиб, тўёна берган кишиникига тўёна олиб борса, уям савоб олади. Одамлар орасида: “Мен унга тўёна бергандим, у менга қайтармади ёки кичикроқ нарса қайтарди”, деб хафа бўладиган, ҳатто жанжал чиқарадиганлар ҳам бор. Бундай қилиш нотўғри. Чунки тўёна “чин дилдан”, деб берилган. Шундай бўлгандан кейин унинг қайтишини кутиш маъқул эмас.\nЯна бир масала – тўйларни тўйхонада ўтказиш масаласи бор. Имкони бўлса, тўйни хонадонда ўтказган афзал. Чунки бунинг файзи бўлакча. Ҳалол, пок тарзда ўтган тўйларда келин-куёв ҳақига дуолар қилинади. Аллоҳ зикр қилинган жойга раҳмат, барака ёғилади. Шу билан бирга тўйхоналарда ҳам тўй қилиш жоиз эканини эслатиб ўтамиз. Бироқ бунда покликка, ҳалол-ҳаромга эътибор берилса бўлгани.\nБиз нега покликка бот-бот урғу беряпмиз? Чунки икки ёш бахтли бўлиши, туп қўйиб палак ёзиши, қўша қариши тўйлар қай тарзда ўтказилишига боғлиқ. Тўйда кўнгилсиз ҳолатлар бўлиши, ҳаром ичимликлар (ароқ, коняк, пиво) ичилиши, номаъқул хатти-ҳаракатлар содир этилиши келин-куёвнинг кейинги ҳаётига салбий таъсир ўтказмаслигига ҳеч ким кафолат беролмайди. Устига-устак бегона эркагу аёлларнинг бирга рақсга тушишлари, нопок ичимликларни ичиб, маст ҳолда “дуо” қилишлари соғлом инсон ақли кўтарадиган ҳолат эмас. Ўзингиз ўйлаб кўринг: дуо қабул бўлиши учун инсоннинг луқмаси ҳалол, кийими, бадани, қолаверса, қалби пок бўлиши керак. Энди савол туғилади: оғзидан бадбўй ҳид анқиб турган кимсанинг, номаҳрам эркакларга ўзини кўз-кўз қилиб ўйинга тушаётган ҳаёсиз хотиннинг дуоси қандай қабул бўлсин?!\nБу аянчли аҳволни тўғрилаш ўзимизга боғлиқ. Биз исрофгарчиликдан, манманликдан холи тўйларни ният қилган, фарзандларимиз бахтли бўлишини истар эканмиз, тўйларимиз ҳақида чуқурроқ мушоҳада қилишимиз, ҳар жиҳатдан фойдали йўлни танлашимиз, келин-куёвнинг келгуси ҳаётига раҳна соладиган нопок ишлардан сақланишимиз талаб этилади.\n1236 11:20 07.08.2020\n1445 23:30 30.03.2020\n7393 07:40 10.02.2020\nМард куёвлар кўпаймоқда\n2935 07:20 01.02.2020\n2176 16:40 22.01.2020\n3873 19:00 09.01.2020


ЁШЛАР ИШЛИ БЎЛАДИ, ЭКСПОРТ ҲАЖМИ ОРТАДИ\nЧироқчиликлар эртачи тарвуз етиштириш бўйича катта тажриба тўплашган. Улар бу борада мамлакатда етакчи саналишади. Айниқcа, ҳудуддаги Кўкдала МФЙга қарашли Ўтамайли қишлоғида деҳқончиликнинг бу тармоғи кенг оммалашган. Қишлоқ аҳли бўш лалми ер майдонларида етиштирган тарвуз туман экспортида ҳам салмоқли ўрин тутади, ўтган йилги кўрсаткич - 1,5 миллион АҚШ доллари миқдорида.\nАйни дамда туманнинг илғор деҳқонлари тарвуз экиш ишларини аллақачон бошлаб юборишган. Улар бунга қиши билан тайёргарлик кўрганлар. Чунки кейинги йилларда ҳудуд деҳқонлари тарвуз уруғини нафақат тўғридан-тўғри ажратилган майдонларга экиш, балки ниҳол қилиб ўтқазиш тажрибасини кенг жорий этишган.\nМаълумотларга кўра, бу йил Кўкдала ҳудудида жами 14 минг гектар лалми ерда тарвуз экилиши режалаштирилмоқда. Шундан 9 минг 300 гектари 385 та фермер хўжалиги ер майдонлари, 4 минг 700 гектари аҳоли томорқалари ҳиссасига тўғри келади. Яъни, ҳудуд деҳқонлари 5 минг 30 гектар ерда эртачи, 4 минг 718 гектар майдонда ўрта ва 4 минг 252 гектар кенгликда кечки тарвуз парваришламоқчи.\nТажрибадаги яна бир янгилик шундаки, ҳар мавсумдагидан фарқли ўлароқ бу йилги тарвуз етиштириш юмушларига ҳудуднинг 2 минг нафардан зиёд уюшмаган ёшлари ҳам мавсумий ишчи сифатида жалб қилинади. Вилоят ҳокими ташаббуси билан уларнинг ҳар бирига "Ҳар бир ёшга - бир гектар" лойиҳаси доирасида ер ажратиладиган бўлди. Энг муҳими, деҳқончилик барокати учун етарлича шароитлар яратиш мақсадида белгиланган нуқталарда 67 та артезиан қудуғи қазиш ишлари ҳам олиб борилмоқда.


Қирқ нафар зиёлидан уч хил кайфият (ижтимоий сўров натижалари) « Ўзбекистон Халқ Ҳаракати\nҚирқ нафар зиёлидан уч хил кайфият (ижтимоий сўров натижалари)\n21 April 2013 - 1:12\nТошкентлик фаолларимиздан бири турли касб эгалари бўлган қирқ нафар зиёлиларга қуйидаги иккита савол билан мурожаат қилди:\n1.Ўзбекистоннинг бугунидан розимисиз ва эртаси ҳақида нима дея оласиз?\n2. Ўзбекистонда ҳам “Араб баҳори”га ўхшаш халқ ҳаракатлари содир бўлиши мумкинми?\nЖавоблар кайфиятига кўра уч қисмга ажратилди.\nЎхшаш кайфиятли 1-гуруҳнинг (30 киши) жавоблари умумлашмаси қуйидагича:\n1-савол. Норози бўлганимизда ҳам қўлимиздан ҳеч нарса келмайди. Сиёсатни ўзгартира олмайсиз. Халқ деган катта кучнинг дарди фақат тирикчилик, бир бурда нон учун. Бизда одамлар ўз ҳақ-ҳуқуқини ҳимоя қилиш даражасидаги сиёсий билимга эга эмас. Билимлилари эса қўрқув билан ўраб ташланган муҳитда овоз чиқариш ҳалокат эканлигини биладиган одамлардир. Бу тажрибада кўрилган. Одамлар учун жон ширин. Шунинг учун улар ҳақсизликка ҳам рози.\nИккинчидан, ҳуқуқсиз жамиятда ҳалол яшовчилар бармоқ билан санарли даражада озчиликни ташкил қиладилар. Оддий боғчадан тортиб, борингки, Олий Мажлисгача бўлган масофада жамият “бировидан олиб бировига беришнинг” ёзилмаган қонунига амал қилади. Ҳатто Худодан қўрқадиган, одамлар ишонган диний ташкилотлар вакилларининг ҳам луқмаси ҳалоллигига кафолат йўқ. Ишонмасангиз ҳаж ва умра мавсумларига қизиқиб кўринг.\nЎзбекистоннинг бугуни эртасининг ундан баттарроқ эканидан нишонадир. Ўзбекистон ўзидан чиққан золимлар қўлида хор бўлмоқда. Бир ўғри ҳокимиятдан кетса, яна бир ўғри келади. Юпун, оч халқ қўлида қуроли, олдида йўлбошчиси бўлмаса, қандай қилиб бу золимлар билан курашсин?! Ўзбекистон бу кетишда диктатордан бўлак, кучли империялардан бирига қарамликка маҳкум. Ишқилиб, давлат ворисга (Гулнорага) қолмасин. Ким бош бўлса ҳам золимларнинг жазосини берадиган кучга, адолатга эга бўлсин. Ҳозирда четдагилардан, муҳожиротдан, ЎХҲ ва унинг лидери Муҳаммад Солиҳ ҳақида узуқ-юлиқ хабарлар эшитяпмиз. Лекин халқ бундай ахборотлардан маҳрум. Ахборотни тўсиш бўлмаганида эди, Ўзбекистон аллақачон ёруғликка чиқарди, деб ўйлаймиз. Қандай бўлмасин, эртадан умидимиз йўқ эмас…\n2-савол – мураккаб масала. Ўзбекистон халқи ҳозир уйқудаги девга ўхшайди. Унга фасллар ҳам фарқсиз. Гипноздаги девнинг ғашига тегиш хавфли эканини диктатура яхши билади. Шунинг учун ҳам “ҳаммангизни бағримга босаман”, деб халқни авраб турилади. Халқ аввал ўзига бир бурда нондан бўлак яна нима кераклигини билмагунича ўртага чиқа омайди. Ҳаёт юқоридан қуйигача ҳамманинг бир хилда жонига тегмагунича ўзгариш бўлмаса керак. Юқоридагилар ҳозирча халқни ва мамлакатни ўзаро келишиб таламоқдалар. Ё улар орасида келишмовчилик чиқиши керак, ё бўлмаса ташқаридан қудратли бир куч кириб келиб халқни уйғотиши мумкин.\nЎхшаш кайфиятли 2-гуруҳ (5 киши), жавоблари умумлашмаси қуйидагича:\n1-савол. Ўзбекистоннинг бугунидан эмас, улар ўзларининг бугунидан рози. Кунини кўришяпти, тўйлар қилишяпти. Йўлини қилиб пул топишяпти, ойликдан ташқари даромадлари ҳам бор, яширишмайди. (Дўхтир ҳам ўқитувчи ҳам ишнинг кўзини билса, беш-ўн сўмни топиши мумкин экан). Ойликка қараб ўтирган одам ўзи нўноқдир. Ўзбекистон шу-да. Уруш бўлмаяпти, тинчмиз. Эртамиз ҳам бир гап бўлар, ҳар ҳолда яшаса бўлади.\n2-саволга жавоблар: Уларга ўзгача баҳорнинг кераги йўқ. Барибир мансабдор бўла олмайдилар. Уруш амалдорларга керак холос. Улар ҳеч қачон ўз ўғилларининг қурол олиб урушга киришига йўл қўйишмайди. Ўзлари ҳам уришмайди. Тадбиркорга ҳамма замонларда ҳам иш топилади. Вазиятга қараб иш тутишади.\nЎхшаш кайфиятли 3-гуруҳ (5 киши) жавоблари:\n1-савол. Улар кичкина одамлардир. Халққа нима бўлса уларга ҳам шу.\n2-масалага бир нарса дейишлари қийин экан. Нима бўлишини Худо билади.


Тарихда бугун: Кипрда турклар қирғин қилинди | Azon.uz - Ахборот-таҳлилий портал\n1880 10:59 21.12.2021\n1963 йилнинг 21 декабрида Кипрда “Қонли Рождество” рўй берган – турклар қирғин қилинган эди.\nЭOKA (“Кипр жангчилари миллий ташкилоти”) деб аталувчи террорчи ташкилот уюштирган ҳодисада 364 киши ҳалок бўлган, 103 та турк қишлоғи вайронага айланган эди.\nБу воқеалар оролнинг турк ва грек аҳолиси ўртасидаги тўқнашувларнинг бошланиши бўлди.\nАввалроқ, 1960 йилнинг 16 августида Кипр Республикаси ташкил этилганди. Конституцияга кўра турклар ва греклар тенг сиёсий ҳуқуқ ва мақомга эга бўлишига қарамай, греклар туркларга босим ўтказди, уларнинг давлат муассасаларига ишга жойлашишига тўсқинлик қилди.\nОхир-оқибат греклар Кипрнинг Греция билан бирлашиши ташаббуси билан чиқди. Бироқ туркларни бу йўлдаги тўсиқ сифатида қабул қилишди, қолаверса, турклар оролнинг Грецияга қўшилишига қарши эди.\n1963 йил 21 декабрга ўтар кечаси оролдаги туркларни йўқ қилишга қаратилган “Акритас” номли режани амалга оширишга киришилди.\n30 декабрь куни сулҳ тузилган бўлса-да, вақти-вақти билан кичик тўқнашувлар бир неча йил давом этди.\nтурклар Махсус Тарихда бугун воқеа Кипр\n5001 17:05 09.12.2021\nТарихда бугун: турклар учун Онадўлининг эшиклари очилди\n1990 19:25 26.08.2021\nПашинян: “Турклар – бизнинг душманимиз”\n2988 14:00 10.05.2021\n839 08:30 05.04.2021\nТарихда бугун: Абдулҳамид II тахтга чиқди\n2600 14:53 31.08.2020


“Энг катта хавф бизда коррупция бор, ўғирлик бор” – Шавкат Мирзиёев - EFFECT.UZ\n. 14:52 | 07.10.2021\nБугун, 7 октябрь куни ЎзЛидеПдан номзод Шавкат Мирзиёевнинг Сирдарё вилоятида сайловчилар билан учрашуви бўлиб ўтмоқда. Номзод вилоятдаги иқтисодий, ижтимоий ривожлантириш ва коррупцион ҳолатлар ҳақида гапирди.\n“Келгуси беш йилда Сирдарё вилоятини иқтисодий ва ижтимоий ривожлантириш учун давлатдан жами 40,5 триллион сўм, жумладан давлат бюджетидан 4,4 триллион сўм йўналтирилади.\n“Нима учун 3 млн аҳолиси бор бошқа вилоятларга ҳам, Сирдарёга ҳам бунча пул?” деган савол қўйилса жавобим бор – Сирдарё оғир ҳудуд, муаммолари кўп.\nАгар Сирдарёни “коррупциядан холи ҳудуд”га айлантирсак, ушбу маблағлар ҳисобидан янада кўпроқ эҳтиёжманд аҳолимиз оғирини енгил қила оламиз. Масалан, 10 млн доллар бирор корхонага ажратган бўлсак, ичига кириб борилса, шундан ҳам 1 млн доллар иқтисод қилса бўлади. Энг катта хавф бизда коррупция бор, ўғирлик бор” – дейди Мирзиёев.\nTeglar:Sirdaryo, ЎзЛиДеП, Шавкат Мирзиёев


Ижтимоий тармоқларда пахта терими тўловидан норози бўлиб ёзилган мурожаат ўз тасдиғини топмади. | Buxoro yoshlari gazetasi\n“Бухоро вилояти Қоракўл туманидан ёзмоқдамиз. Пахта терими мавсуми бошидан бери эр-хотин пахта терамиз. Иккинчи терим учун пахтанинг килосига 1300 сўм ваъда қилишган эди. Лекин пастдагилар 750 сўмдан беришяпти…” дея исм-шарифсиз йўлланган мурожаат Таҳририят мухбири томонидан ўрганилди.\nМаълум бўлишича, Қоракўл туманида 394 та фермер хўжаликлар фаолияти йўлга қўйилган бўлиб, шундан 288 таси пахтачиликка асосланган.\n-Жорий йил 30 август куни Вазирлар Маҳкамасининг “2018 йил ҳосили пахта хом ашёсини йиғиб-териб олиш ишларини уюшқоқлик билан ташкил этиш чора-тадбирлари тўғрисида”ги 703-сонли қарори қабул қилинган эди. Унга кўра, пахта хом ашёсининг қўлда терилган 1 килограмми учун биринчи босқичда контрактация шартномаси 60 фоизгача бажарилгунга қадар – 650 сўм, иккинчи босқичда – 60 фоиздан 80 фоизгача – 850 сўм, учинчи босқичда -80 фоиздан ортганда – 1000 сўм меҳнат ҳақи тўланади. Пахта микдоридан келиб чиққан ҳолда меҳнат ҳақини ошириб бориш асосида рағбатлантириш бўйича контрактация шартномаси 60 фоиздан 70 фоизгача кўтарилганда, қўлда терилган 1 килограмм пахта учун 750 сўм тўланяпти. Мурожаат этувчи контрактация шартномаси 60 фоизгача бўлган фермер хўжалик ерларидан пахта терган бўлиши мумкин,-дейди Қоракўл туман фермер хўжаликлари ва томорка ерлари эгалари Кенгаши раиси Ёмғир Сафаров.\nҚоракўл туманида маҳсулот ҳажмининг барқарор ўсишини таъминлаш билан бир қаторда, рентабеллигини оширилишига эътибор қаратган фермер хўжаликлар кўп. “Ҳосилдор”, “Умар Хўжа”, “Ўткир Билол”, “Қурбонбой” каби фермер хўжаликлари ҳосилдорликни режадагидан ташқари, 150-170 центнергача оширган. Қўлда терилган 1 килограмм пахта учун 1200-1300 сўмгача меҳнат ҳақи тўланади. “Ойдинобод”, “Умид Чўлобод”, “Абдумўмин” каби қатор фермер хўжаликларда сув таъминотида кўплаб муаммолар кузатилгани боис, ҳосилдорлик ҳажми паст. 1 килограмм пахта учун 750-850 сўмгача меҳнат ҳақи тўланади.\nПредыдущая записьБУХОРО ТУМАН ҲОКИМИНИНГ ЎРИНБОСАРИ ЎЗГАРДИСледующая записьҲАРБИЙ ХИЗМАТЧИЛАР ДОИМИЙ ЭЪТИБОРДА


"UFC-259". Адесанья - Блахович жанги тўлиқ давом этди! (матнли трансляция)\n7 март, 2021, 06:07\nТеглар:UFC | Ислом Махачев | Аманда Нуньес\nБарча вазиятлардан онлайн хабардор бўлиш учун саҳифани янгилаб туриш кифоя.\n11:22: Яаааааааааааааааааааааааааааааааааааанннннннннннннннннннннннн Блаховииииииииииииииииииииииииииииииииииииииииииииииииииииииииииииииччччччччччччччччччччччччччччччччччччччччч!\nПольшалик спортчи егилмас дея таърифланаётган Адесаньяни мағлуб этиб, бу вазн тоифасида ким зўрлигини исботлаб қўйди!\n11:18: Адесаньянинг эътиборсизлигидан унумли фойдаланган Блахович муваффақиятли тэйкдаун амалга оширди. Партерда фаоллик кўрсатган Ян сўнгги раундни кичик устунлик билан ўз фойдасига ҳал этди дейиш мумкин.\n11:12: Деярли бутун раундни томонлар партерда ўтказди. Ян Блахович рақибининг устига чиқиб олиб, устунликни қўл остида ушлаб турди. Бу раунд унинг ҳисобига ёзилганлиги катта эҳтимол. Барчаси сўнгги раундда ҳал бўлади!\n11:06: Ушбу раунд давомида Блахович бироз фаоллик қўшгани сезилди. Энди у ҳам бир неча кучли зарбалар йўллай бошлади. Шунга қарамай, Исраэль октагон марказини қўлдан бой бермасликка ҳаракат қиляпти.\n11:00: Октагон бўйлаб Исраэль рақибини таъқиб қилмоқда. Масофа яқинлашган тақдирда, Ян кучли зарбалари билан рақибини "тузоққа туширяпти". Умумий ҳисобда ўта кичик устунлик Адесанья томонда дейиш мумкин.\n10:53: Дастлабки сонияларни Адесанья бироз фаол ўтказди. Умуман олганда, томонлар эҳтиёткорлик ва бир-бирини ўрганишга вақт сарфлади. Олдимизда яна 4 раунд кутиб турибди. Бугун барчаси ҳал бўлади!\n10:48: Жанг бошланди!\n10:45: "Main event" иштирокчилари октагонга чиқиб келди! Исраэль Адесанья ва Ян Блахович жангга тайёр!!!\n10:28: Тахмин қилинганидек, Нуньес жангни ўта фаол бошлади ва дастлабки сонилардан рақибасини "еб ташлади". Курашга кирган Аманда бўғиш услуби билан Андерсонни мағлубиятга учратди.\n10:23: Аёллар ўртасида чемпионлик жанги бошланмоқда! "Co-main event"да UFCнинг энг ёрқин жангчиларидан бири Аманда Нуньес Меган Андерсонни синовдан ўтказади.\n9:59: Жангчилар бироз ҳолдан тойди. Айниқса, Стерлингда бу ҳолат яққол сезила бошлади. Раунд давомида Ян бир неча зарбалар йўллади. Раунд якунига оз вақт қолганида Пётр Ян ўтирган рақибининг бошига тиззаси билан кучли зарба йўллади. Ҳакамлар жангни тўхтатди ва ўзига келиб олиш учун Стерлингга вақт берди. Бироқ Алжамейн жангни давом эттира олмади ва қоидага зид ҳаракат қилган Пётр Ян дисквалификация қилинди. Шу тариқа, Стерлинг ғалаба қозонди ва чемпионлик камарини қўлга киритди. Аммо у чемпионлик камарини қабул қилишни истамади ва уни ташлаб юборди.\n9:53: Ян узоқ масофадан яхши зарбалар йўлламоқда. Рақиби орадаги масофадани қисқартиришга уриняпти. Раунд тенг курашлар остида давом этди. Кичик устунликни Пётр Ян томонида дейиш мумкин.\n9:47: Стерлинг иккинчи раундда ҳам фаол старт олди. Рақибини яқин масофада ушлаб турди. Жанг унинг назорати остида давом этмоқда. Аммо Стерлинг бир неча вазиятда ҳакамдан оғзаки огоҳлантириш олди. Унга вақтни сунъий равишда чўзиш айби қўйилди.\n9:41: Стерлинг жангни фаолроқ бошлади. Кетма-кет зарбалар ва лоу-киклар билан рақибни "сийлаб" турди. Пётр Ян ҳам қарши ҳужумларда рақибга яхши жавоб қайтаришга эришди. Раунд тугашига 2 дақиқа қолганида Яннинг тўғридан берган зарбаси рақиби йиқилишига сабаб бўлди. Бир "ҳамла" билан россиялик спортчи устунликни қўлга киритди.\n9:35: Октагонга АҚШ шарафини ҳимоя қилаётган Алжамейн Стерлинг ҳамда россиялик Пётр Ян чиқиб келди. Жанг 5 раундга мўлжалланган.\n9:28: Чемпионлик жангларига ҳам навбат етиб келди! Ҳар бир ғолиб камар қўлга киритади.\n9:18: Жанг якунланишига оз фурсат қолганида Махачев рақибига бўғиш услубини қўллади ва Добер бунга бардош бера олмади. Жанг Ислам фойдасига муддатидан аввал якунланди.\n9:13: Иккинчи раунд ҳам асосан Махачевнинг устунлиги билан ўтди. Кураш усуллари билан ўз позициясини яхшилаб олган доғистонлик жангчи бир неча зарбалар билан очко ишлашга муваффақ бўлди.\n9:06: Кутилганидек, Махачев тэйкдаун амалга оширди. Рақибининг устига чиқиб олган Ислам бир неча зарбалар билан очко ишлашга уринди. Хабиб ўз юртдошига батафсил кўрсатмалар бериб борди. Сўнгги сонияларда Ислом барчасига нуқта қўйиши мумкин эди. Бироқ Махачев рақибининг қўлини ўзи кутганичалик қайира олмади. Раунд тўлиқ доғистонлик жангчи фойдасига ҳал бўлди дейиш мумкин.\n9:01: Ёрқин курашлар остида кечиши кутилаётган навбатдаги жанг бошланмоқда. Октагонга енгил вазн тоифасида Россия байроғи остида Ислам Махачев ва АҚШ шарафини ҳимоя қилаётган Дрю Добер кўтарилди. Курашчи Махачев нокаутчи Доберга қарши. Дарвоқе, Ислам Махачевга UFC афсонаси Хабиб Нурмагомедов секундантлик қилмоқда.\n8:42: Сўнгги раунд ҳам пастроқ темпда давом этди. Кичик устунликка эга бўлган Александр Ракич ҳакамлар қарорига кўра ғолиб деб топилди.\n8:34: Ракич рақибига масофани қисқартиришга имкон бермаяпти. Жуда кичик устунлик австриялик спортчида бўлди. Шунга қарамай, ҳамон эҳтиёткорлик асосий планда. Барчаси учинчи раундда ҳал бўлади.\n8:28: Илк раундда томонлар октагон бўйлаб айланиб юрди. Ҳозирча, тенглик. Бироқ Сантоснинг зарбалари бироз оғирроқ тош босган бўлиши ҳам мумкин. Бироқ бу устунлик бера олмаслиги эҳтимолдан ҳоли эмас.\n8:23: Асосий карддан ўрин олган дастлабки жанг ярим оғир вазн тоифасида бразилиялик Тиагу Сантос ҳамда австриялик Александр Ракич ўртасида бўлиб ўтади. Жангчилар аллақачон октагонда!\n8:00: Барча прелим жанглар ортда қолди. Навбат узоқ кутилган асосий кардга!\n7:57: Сўнгги дақиқаларда ҳар икки спортчи очиқ жангга кирди. Эҳтиёткорлик бир четга суриб қўйилди ва томонлар бир-бирини кучли зарбалар билан "сийлади". Нисбатан тенг курашлар остида кечган тўқнашув Доминик Круз фойдасига ҳал бўлди. Таъкидлаш лозим, ҳакамлар ҳам ўта кичик устунлик билан Круз ғалабасини айтиб ўтди.\n7:52: Ушбу раундда Доминик Круз бироз фаолроқдек туюлди. Стойкада берилган зарбалар орқали тажрибали спортчи устунликни ўз томонига оғдиришга ҳаракат қилди. Сўнгги сонияларда Кейси Кенни рақибини бўғиш услубига олишига бир баҳя қолди. Аммо вақт камлик қилди.\n7:45: Илк раундда Круз жангни ҳақиқий шоуга айлантиришга ҳаракат қилди. Кенни рақибини кучли зарбалари билан тиҳутиб олишга уринди. Раунд тенг курашлар остида кечди.\n7:40: Сўнгги прелим жанги бошланмоқда. Октагонга Доминик Круз ҳамда Кейси Кенни чиқиб келяпти. Ҳар икки спортчи АҚШ шарафини ҳимоя қилади.\n7:28: Аввалгиларини бой берган Сонг Ядун учинчи раундни катта устунлик билан ўз ҳисобига ёздириб қўйди. Тенг курашлар остида кечган жанг ҳакамлар қарорига кўра Кайлер Филипс фойдасига ҳал бўлди. Ҳакамларнинг барчаси 29:28 кўринишида америкалий спортчига юқорироқ балл қўйди.\n7:21: Иккинчи раунд ҳам аввалгиси каби сценарий остида кечди. Бу сафар ҳам кичик устунлик Филипс томонда. Айниқса, раунд якунига 1 дақиқача вақт қолганида амалга оширилган тэкдаун унга очколар ҳисобида устунликни тақдим этди.\n7:15: Илк раундда Филипс бироз фаолдек кўринди. Ҳар икки томон ҳам юз қисмига аниқ етиб борган бир неча зарбалар йўллади. Зарбалари нисбатан аниқ борган Кейлер ўз ҳисобига битта партер ҳам ёзиб қўйди.\n7:10: Навбатдаги тўқнашувда Хитойлик Сонг Ядун ва АҚШ вакили Кейлер Филипс ўзаро кураш олиб боради. Томонлар аллақачон октаголга кўтарилиб улгурди.\n7:00: Учинчи раундда ҳам фаолроқ кўринган россиялик спортчи ҳакамларнинг якдил қарорига кўра жангни ўз фойдасига ҳал этди. Яққол устунлик ва ажойиб ғалаба!\n6:54: Аскаров иккинчи раундни тўлиқ устунлик остида ўтказди. Бир неча кучли зарбалари орқали рақиби юзида жароҳатлар пайдо қилди. Бенавидеснинг ҳозирги ҳолатига ҳавас қилиб бўлмайди. 3-раундда Жозеф фақатгина нокаут орқали жангни ўз фойдасига ҳал этиши мумкин.\n6:47: Биринчи раундда ҳар икки томон эҳтиёткорликка урғу қаратди. Масофани сақлаган ҳолда, тўғридан бир неча зарбалар берилди. Фақатгина сўнгги сонияларда Аскаров рақибини бўғиш услуби билан мағлуб этмоқчи бўлди. Аммо вақт етмай қолди.\n6:40: Навбатдаги жанг Жозеф Бенавидес ҳамда Аскар Аскаров ўртасида бўлиб ўтади. Жангчилар октагонга кўтарилди.\n6:18: Биринчи раундни Бонторин катта устунлик билан бошлади. Партерда ишончли ҳаракат қилган спортчи рақибини бўғиш услуби билан мағлуб этишга уринди. Аммо Кара-Франц раунд якунига 25 сония қолганида зарбалар серияси билан рақибини нокаутга учратди. Ажойиб камбэк гувоҳига айландик!\n6:11: Асосий кард олдидан прелим жанглар бўлиб ўтмоқда. Биз эса айни дақиқаларда сиз азиз мухлислар билан Рожерио Борторин ҳамда Кай Кара-Франц жангини томоша қиламиз.\nАссалому алайкум, азиз UFC ихлосмандлари! Бугун барчамиз сабрсизлик билан кутган "UFC 259" турнири бўлиб ўтади. Кечани сиз билан Жавоҳир Азимов матнли трансляция тарзида кузатиб боради.


«Хотинларингизни масжиддан ман қилманглар. Уйлари улар учун яхшироқдир» | ukkosha.shosh.uz\nБош саҳифа » Мақолалар » «Хотинларингизни масжиддан ман қилманглар. Уйлари улар учун яхшироқдир»\nЖамоат намозига аёлларнинг қатнашмасликлари афзал\nЖамоат бўлиб намоз ўқиш, Жума намозини адо этиш нақадар аҳамиятли эканини ҳар бир мусулмон яхши билади. Жума фарз. Жамоат намозини эса баъзилар вожиб, баъзилар суннати муаккада, дейдилар.\nИмом Абу Довуд ривоят қилган ҳадисда Расулуллоҳ соллаллоҳу алайҳи васаллам: «Жамоат билан жума ўқиш ҳар бир мусулмон учун ҳаққу вожибдир. Фақат тўрт кишигагина: қулга, аёл кишига, ёш болага ва касал одамга (вожиб эмас)», – деганлар.\nЖамоат намозига аёлларнинг қатнашмасликлари афзал эканини очиқ-ойдин айтганлар.\nИмом Аҳмад ва бошқа муҳаддислар ривоят қилган ҳадисда Умму Ҳумайд Соғидий исмли саҳобия аёл келиб, Расулуллоҳ соллаллоҳу алайҳи васалламга:\n– Аллоҳимнинг Расули, мен сиз билан бирга намоз ўқишни яхши кўраман, – деди. Ул зот cоллаллоҳу алайҳи васаллам:\n– Албатта, мен сенинг мен билан намоз ўқишни яхши кўришингни биламан. Сенинг уйингдаги намозинг ҳужрангдаги намозингдан яхшироқдир. Ҳужрангдаги намозинг ҳовлингдаги намозингдан яхшироқдир, ҳовлингдаги намозинг қавмингнинг масжидидаги намозингдан яхшироқдир, қавмингнинг масжидидаги намозинг менинг масжидимдаги намозингдан яхшироқдир, – деб жавоб берганлар.\nТўғри, Расулуллоҳ соллаллоҳу алайҳи васаллам аёлларга масжидга келиб намоз ўқишга рухсат берганлар. Лекин бу шартли рухсатдир.\nИмом Аҳмад ибн Ҳанбал ва имом Абу Довудлар ривоят қилган ҳадисда Пайғамбар соллаллоҳу алайҳи васаллам: «Хотинларингизни масжиддан ман қилманглар. Уйлари улар учун яхшироқдир», – деганлар.\nАввалги: Фолчи холанинг найранглари\nКейинги: “Кеп қолинг, кеп қолинг сигарета-конфетлар бор”


Асло умидсиз бўлманг! – Сурхон тонги\nБош саҳифа / Таълим / Асло умидсиз бўлманг!\nАсло умидсиз бўлманг!\nДекабр 7, 2018\tТаълим Изоҳ қолдириш 775 Кўрилди\nОловиддин Жўрабоев айрим сабабларга кўра, эшитиш қобилиятини йўқотган. Бу ҳолат нутқида ҳам сезилар эди. Унинг нутқидаги нуқсонларнинг тузалишига кўпчилик ишонмас, шу сабабли Оловиддиннинг ўқиши ҳам ортга сурилаверганди.\nШеробод туманидаги 33-мактабнинг 3-синфида якка тартибда таълим олаётган Оловиддинга мактабнинг бошланғич синф ўқитувчиси Феруза Пардаеванинг машғулотлари ёрдам берди.\n— Оловиддин бугун она тилида нарсаларнинг номи, ранги ва саноғини тушунарли тарзда айтиб бера олади, — дейди муаллима Феруза Пардаева. — Математикага оид мисоллар ечимини топа олади. Ҳатто, мусиқа оҳангини эшита олмаса-да рақс ҳаракатларини ҳам бажаради. Унинг бу интилишлари менда ҳам ўз ишимга, касбимга бўлган иштиёқимни янада оширди.\nФарзандининг тилга кириб, бийрон сўзлашидан кўнгил узган ота-она қалбида яна умид чироқларини ёққан муаллимадан қишлоқ аҳли, айниқса, Оловиддиннинг яқинлари чексиз миннатдор. Айримлар бу ишдан фойда чиқмаслигини, бекорга вақт ва меҳнат сарф бўлишини башорат қилган паллаларда Феруза Пардаева шу ишга иккиланмасдан қатъий бел боғлади. Мана, энди астойдил қилинган меҳнатларнинг қувончли самараси кўзга ташланмоқда.\nДарҳақиқат, Феруза Пардаева қишлоқ мактабида 30 йилдан буён бошланғич синф ўқувчиларига сабоқ бериб келади. Ярим асрлик умр йўлини босиб ўтган муаллима давлатимизнинг педагогларга яратилган имконияти туфайли бу йил Термиз давлат университетининг бошланғич таълим йўналиши бўйича махсус сиртқи бўлим талабалигига қабул қилинди. Бундан бениҳоя шод. Негаки, олий маълумотли бўлиш узоқ йиллик орзуларидан бири эди. Педагоглик фаолиятида “Йил ўқитувчиси”, “Ижодкор ўқитувчи” кўрик-танловларида фаол иштирок этиб, мактаб жамоасининг ҳам ҳурматига сазовор бўлди. Ўқувчилари “Қишлоғим — қалб ардоғим” республика танловида биринчи ўринни эгаллаб, устоз меҳнатини рўёбга чиқарди. Феруза Пардаева турмуш ўртоғи Илёс Бобоев билан тўрт фарзандни вояга етказишди. Улар фарзандларининг ҳам эл хизматига доимо камарбаста бўлишини ният қилиб яшашмоқда.\nОлдинги “Еттинчи камерадаги мўъжиза”\nКейинги Ёш рассомлар танлови\nЎзбек кураши – Осиё ўйинларида\nОзон – тириклик қалқони\n“Хитой девори” қаердан бошланади?..


Ердан 31 ёруғлик йили масофасида Юпитернинг сирли «эгизаги» туғилди » Ўзбекистон янгиликлари – Zamin.uz\n, 04 2021, 15:37\n30 сен, 22:55 2 511 Дунё\nИспаниялик астрономлар (Калар-Альто обсерваторияси) кутилмаганда ўлчамлари ва тузилиши Юпитерга ўхшаб кетадиган янги сайёрани аниқлашди. Каталония космик тадқиқотлар институти астрономлари раҳбари Хуан Карлос Моралеснинг айтишича, сайёра улкан газ массаларидан шунчалик фавқулодда тез шаклланишга улгурганки, тадқиқотчилар буни пайқамай ҳам қолишган.\nФазовий жисм нега илгари кўринмаган экан? Тадқиқотчилар уни Қуёш тизимининг энг катта сайёраси — Юпитерга ўхшатишяпти.\nСайёра массаси Қуёш масассининг 12 фоизига тенг унча катта бўлмаган GJ 3512 юлдузини айланмоқда. Бизнинг 365 кунимиз бу сайёрада 200 кун давом этади.\nИспаниялик ҳамкасбларининг топилмаси янгилигини Германиянинг Макс Планк астрономия институти астрофизиклари жамияти ҳам тасдиқлади. Энди олимларни бир нарса ўйлантиряпти — кутилмаганда улкан газ гигантининг туғилиши барча сайёраларнинг юзага келиши борасидаги шу пайтгача амалда бўлган моделларни қайта кўриб чиқишга ундайди.\nЯнги сайёранинг массаси ўта улкан — энг хомаки ҳисоб-китобларга кўра, камида «ўзимизнинг» Юпитернинг ярмича келади. Энди олимлар телескоплардан олинган маълумотларни текширишга тушишади: газли гигантларда ҳаёт борми, уларда, масалан, одамга ўхшаш мавжудотлар яшай оладими ва ҳ.к.\nАстрономлар галактикамизда яширинган қора туйнукни топишди 01 мар, 18:13\nҚуёш тизимининг четида янги митти сайёра топилди 03 окт, 10:02\nNASA икки кун ичида Ерга ўхшайдиган 2 та сайёрани аниқлади 21 сен, 15:05\nУчта янги сайёра кашф қилинди 16 июн, 00:30\nТуркиялик олимлар биринчи марта янги сайёра кашф қилди 26 авг, 20:31\nNASA "X сайёра" мавжудлигини расман тасдиқлади 10 авг, 21:41


Ҳаракатлар стратегияси фаолиятимиз асоси | Ўзбекистон "Адолат" социал-демократик партияси\n16 Апрель, 08:14 • Андижон вилояти, Муносабат, Янгиликлар • 218 марта кўрилди • Комментариев к записи Ҳаракатлар стратегияси фаолиятимиз асоси нет\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол тадбиркорлик, инновацион ғоялар ва технологияларни қўллаб-қувватлаш йили”да амалга оширишда тадбиркорлик фаолиятининг қўллаб-қувватланиши ва яратилаётган имкониятлар соҳа эгаларига қанот бўлмоқда. Булоқбоши туманида янги кичик бизнес субъектларининг ташкил этилаётгани, уларнинг фаолияти кенгайиб, қўшимча иш ўринлари яратилаётгани ҳам ана шу эътиборнинг натижасидир. Бу борада Ўзбекистон “Адолат” СДП фаоллари ва маҳаллий Кенгаш депутатлари маҳалла фуқаролар йиғинлари билан биргаликда жойларда тарғибот ишларини амалга оширмоқда.\nАлбатта, тадбиркорликнинг ривожланиши маҳаллаларда ишлаб чиқаришни ривожланиши, аҳолининг турмуш фаровонлигининг ортиши ва энг муҳими бандлик масаласини ечимини топишига олиб келмоқда. Бу борда булоқбошилик сафдошимиз Абдуҳаким Тўланов томонидан Юксалиш маҳалласида амалдаги йилда йўлга қўйилган истиқболли лойиҳани алоҳида эътироф этиш ўринли.\nСафдошимиз раҳбарлигидаги “Нектор агро” масъулияти чекланган жамияти қурилиш материаллари ишлаб чиқариш ва мебелъ тайёрлаш билан шуғулланар эди. Жамоа аъзолари амалдаги йилда иссиқхона ташкил этиб, сабзавот маҳсулотлари етиштиришни ҳам режалаштирди. Туман ҳокимлиги уларнинг бу ташаббусини қўллаб-қувватлаб, Юксалиш маҳалла фуқаролар йиғини ҳудудидан ер ажратиб берди.\nЙил бошида 1.35 гектар майдонда замонавий иссиқхона қурилиши бошланди. Корхонанинг ўз маблағидан ташқари 350 минг АҚШ доллари миқдорида инвестиция киритилди. Иссиқхона битгач Хитой технологияси асосида икки навдаги бодринг уруғлари экиб, парваришланди.\nБарча ишлар автоматлаштирилган. Бу ортиқча харажатнинг олдини олиш билан бирга кўп ишчи кучи талаб қилмайди. Агротехник тадбирлар режа асосида мутахассис назорати остида бажарилмоқда.\nАйни кунларда булоқбошилик соҳибкорлар етиштирган бодринглар халқимиз дастурхонига тортиқ қилиняпти. Дастлабки даромад – меҳнатларининг самарасидан ишловчилар хурсанд. Эндиликда 200 тонна мева ва сабзавот маҳсулотларини сақлаш қувватига эга бўлган музлаткич қуриш ишлари бошланди. Бу айни вақтда экспортни амалга оширишга ҳам йўл очади.\nҲаракатлар стратегияси фаолиятимиз асоси was last modified: Апрель 16th, 2018 by matbuot\n« Иқтисодий ислоҳотлар мамлакат равнақи ва аҳоли фаровонлигига хизмат қилади Фуқаролар сиёсий саводхонлигини юксалтириш йўлида »